title: Selma Rainio

text: Rainio valittiin Lähetysseuran johtokuntaan kesäkuussa 1933. Hänen terveydentilaansa tarkkailtiin Helsingissä, ja joulukuussa hänelle jouduttiin tekemään leikkaus, jonka yksityiskohdista ei ole tietoa. Vuoden 1934 alkupuolella hän alkoi matkustella Suomessa kertoen Ambomaan sairaanhoitotyöstä.


title: Selma Rainio

text: Suomessa ollessaan Rainio valmisteli loppuun kaksiosaisen oshindongankielisen terveysopin, jonka oli tarkoitus toimia Ambomaalla aloitetun sairaanhoidon opetuksen teoreettisena perustana.


title: Selma Rainio

text: Rainio lähti viimeiselle työkaudelleen maaliskuussa 1936, ollessaan jo yli 60-vuotias. Lähetysjohtaja olisi halunnut lähettää hänet Kavangolle, mutta ilmeisesti Rainion omat perustelut vakuuttivat tämän siitä, että parempi paikka olisi itäinen Oukwanyama. Hänet olisi ehkä sijoitettu Eenhanan asemalle, mutta anglikaaninen lähetys vaati koko itäistä Oukwanyamaa itselleen. Niinpä Rainio sijoitettiin Engelaan ja Linda Helenius Eenhanaan. Ilmeisesti Engelassa oli niin paljon potilaita, että heidän hoitamisensa ilman lääkäriä alkoi käydä mahdottomaksi. Siellä kävi päivittäin 50–100 potilasta, jonka lisäksi Rainio hoiti viidentoista sairasmajan potilaat, joita oli noin 50–60. Lisäksi hän piti poikakoulussa terveysopin tunteja ja käytti opetusmateriaalina itse laatimiaan terveysopin kirjoja.


title: Selma Rainio

text: Vuonna 1936 Ambomaalle ilmestyi vesikauhu. Se oli hoitajien kannalta masentava asia, sillä sairastuneita ei voitu parantaa, vaan nämä kärsivät kovia tuskia ja lopulta menehtyivät.


title: Selma Rainio

text: Engelassa Rainio sairastui tammikuussa 1936 korkeaan kuumeeseen. Anni Melander lähti sinne häntä hoitamaan. Rainio siirrettiin ensin Onandjokwelle ja kuumeen laskettua Swakopmundiin. Siellä hän vähitellen alkoi toipua. Tammikuussa 1937 hän kykeni palaamaan Ambomaalle.


title: Selma Rainio

text: Vuonna 1937 lähetysjohtaja Uno Paunu vieraili Ambomaalla. Hän kuitenkin sairastui matkansa loppuvaiheessa, eikä siksi ehtinyt tutustua sairaanhoitoon Engelassa, joka oli laajentunut jo niin suureksi, että siellä hoidettiin yhtä paljon potilaita kuin Onandjokwella. Engelan sairaalan työntekijät olivat luonnollisesti pettyneitä tämän johdosta. Siellä hoidettiin tuona vuonna 683 potilasta, ja poliklinikalla oli hoidettavana 19 000 tapausta.


title: Selma Rainio

text: Vuonna 1937 Engelaan saatiin uusi, lahjoitusvaroin rakennettu, viisi huonetta käsittänyt poliklinikkarakennus. Seuraavana vuonna puhkesi laaja tuhkarokkoepidemia. Engelan sairaalassa hoidettiin hoidettiin yli 1 000 tuhkarokkopotilasta ja paljon lapsia menehtyi epidemiaan. Tuhkarokosta jäi useita jälkitauteja kuten silmäsairauksia, joiden hoitaminen lisäsi potilasmääriä.


title: Selma Rainio

text: Vuoden 1938 alussa Rainio oli terveysmatkalla Swakopmundissa. Siellä todettiin, että edellisen vuoden kuumesairauden yhteydessä Rainion keuhkoissa havaittu kasvain oli laajentunut. Lääkäri Schwietering halusi lähettää Rainion Suomeen. Hän oli todennut sairauden keuhkosyöväksi, mutta ei ilmeisesti kertonut tätä havaintoaan potilaalleen.


title: Selma Rainio

text: Rainio kuitenkin palasi vielä Engelaan ja rakennutti uusia potilasmajoja tuberkuloosipotilaille. Heinäkuussa hänen oli jätettävä työnteko. Hän halusi nyt palata Suomeen, mutta hänet siirrettiin elokuun puolivälissä Onandjokwelle hoidettavaksi. Marraskuun viimeisenä päivänä hän kirjoitti viimeisen kirjeen omaisilleen. Tammikuun 5. päivänä 1939 hän menehtyi Onandjokwella.


title: Selma Rainio

text: Rainio haudattiin Onandjokwen hautausmaalle. Hautajaisissa oli koko Ambomaan paikallinen virkamiehistö ja paljon Ambomaan väestöä. Myös Helsingin Lähetyskirkossa pidettiin muistojuhla. Etelä- ja Lounais-Afrikan lehdistö kirjoitti Rainiosta hänen kuolemansa jälkeen.


title: Selma Rainio

text: Rainio sai työstään tunnustukseksi Suomen Valkoisen Ruusun ansiomerkin 1932 ja hopeisen ansiomerkin Englannin kuninkaan 25-vuotisjuhlan kunniaksi 1935, samoin kuin kuolemansa jälkeen Kansainliiton mandaattikomission tunnustuksen. Namibian postilaitos julkaisi 1995 suomalaisen lähetystyön 125-vuotismuistona neljän postimerkin sarjan Suomen Lähetysseuran lähetystyöntekijöistä, joista yksi esittää Rainiota. Muut postimerkin saaneet suomalaiset olivat Martti Rautanen, Albin Savola ja Karl August Weikkolin.


title: Electric Music for the Mind and Body

text: Electric Music for the Mind and Body on yhdysvaltalaisen Country Joe and the Fish -yhtyeen esikoisalbumi vuodelta 1967.


title: Electric Music for the Mind and Body

text: Kappaleet kirjoittanut Joe McDonald ellei toisin mainita.


title: Love Me Like You Do

text: Love Me Like You Do on brittiläisen laulaja-lauluntekijä Ellie Gouldingin kappale elokuvan Fifty Shades of Grey soundtrackiltä. Kappaleen sanoittivat Max Martin, Savan Kotecha, Ilya Salmanzadeh, Ali Payami ja Tove Lo sekä tuottivat Martin ja Payami. Se julkaistiin soundtrackin toisena singlenä 7. tammikuuta 2015.


title: I-Feel-Like-I’m-Fixin’-to-Die

text: I-Feel-Like-I’m-Fixin’-to-Die on yhdysvaltalaisen rockyhtye Country Joe and the Fishin toinen albumi vuodelta 1967.


title: I-Feel-Like-I’m-Fixin’-to-Die

text: Kappaleet on kirjoittanut Joe McDonald ellei toisin mainita.


title: Neném

text: Carlos Alberto Lisboa (tunnetaan paremmin taiteilijanimellään Neném; s. 25. kesäkuuta 1973 Rio de Janeiro) on brasilialainen uransa jo päättänyt beachfutispelaaja ja jalkapalloilija. 172 senttimetriä pitkä Neném oli beachfutiksessa hyökkääjä ja jalkapallossa keskikenttäpelaaja.


title: Neném

text: Neném voitti Brasilian beachfutismaajoukkueen kanssa kaksi MM-kultaa vuosina 2002 ja 2003. MM-pronssia hän saavutti vuodelta 2005. Vuoden 2002 MM-kilpailuissa Neném oli sekä turnauksen paras pelaaja että paras maalintekijä ja vuoden 2003 turnauksessa hän oli paras maalintekijä. Hän on myös Brasilian maajoukkueen kaikkien aikojen paras maalintekijä 336 maalillaan. Uransa jälkeen Neném on toiminut sekä Japanin että Qatarin maajoukkueiden päävalmentajana.


title: Neném

text: Jalkapallossa Neném edusti kotimaansa pääsarjan seurojen lisäksi ranskalaista Lille OSC:ia, jossa hän pelasi vuonna 1999, muttei sopeutunut päävalmentaja Vahid Halilhodžićin pelityyliin. Hän pelasi Ranskassa vietetyn vuoden jälkeen vielä muutaman vuoden kotimaassaan, ennen kuin aloitti beachfutiksen.


title: Michał Sołowow

text: Michał Sołowow (s. 11. heinäkuuta 1962 Kielce) on puolalainen liikemies ja ralliautoilija.


title: Michał Sołowow

text: Helmikuussa 2015 Sołowowin omaisuuden arvioitiin olevan noin 2,1 miljardia dollaria. Omaisuutensa hän on kerännyt osakekaupoilla.


title: Michał Sołowow

text: Sołowowin ensimmäinen MM-ralli oli vuoden 2003 Ruotsin ralli. Hänen paras sijoituksensa on myös Ruotsista, jossa hän sijoittui 12:nneksi vuonna 2013.


title: Michał Sołowow

text: Vuoden 2015 Ruotsin rallissa Sołowowin törmäsi testierikoiskokeella kovalla vauhdilla valokuvaajaan, joka loukkaantui onnettomuudessa.


title: Mathilde (Belgian kuningatar)

text: Kuningatar Mathilde (syntymänimeltään Mathilde Marie Christiane Ghislaine d'Udekem d'Acoz, s. 20. tammikuuta 1973) on Belgian kuninkaan Philippen puoliso.


title: Mathilde (Belgian kuningatar)

text: Mathilde ja Philippe menivät naimisiin joulukuussa 1999. Heillä on neljä lasta.


title: Kendrick Perkins

text: Kendrick Le'Dale Perkins (s. 10. marraskuuta 1984 Nederland, Texas) on yhdysvaltalainen koripalloilija, pelipaikaltaan sentteri. Hän on vuodesta 2015 lähtien edustanut NBA-liigassa pelaavaa Cleveland Cavaliersia.


title: Kendrick Perkins

text: Memphis Grizzlies varasi Perkinsin suoraan lukiosta ensimmäisellä kierroksella, tilaisuuden 27. pelaajana. Hänet myytiin varaustilaisuuden jälkeen välittömästi Boston Celticsiin.


title: Kendrick Perkins

text: Perkins voitti Celticsin kanssa NBA-mestaruuden kaudella 2007–2008.


title: The West Australian

text: The West Australian (myös The West) on Länsi-Australian Perthissä ilmestyvä paikallinen sanomalehti, jonka omistaa Seven West Media. Sitä julkaistaan tabloidina ja se on Australian toiseksi vanhin keskeytyksettä julkaistu sanomalehti. Levikiltään se on maan neljänneksi suurin sanomalehti. Lehteä pidetään konservatiivisena, ja se tukee liberaalien ja kansallispuolueen koalitiota.


title: Kai Savolainen

text: Kai Savolainen (s. 5. marraskuuta 1968 Oulu) on entinen suomalainen jalkapalloilija. Hän oli pelipaikaltaan keskikenttäpelaaja.


title: Kai Savolainen

text: Savolainen on Oulun Työväen Palloilijoiden kasvatti. Hän pelasi SM-sarjassa ja Veikkausliigassa vuosina 1986–1995 kahdeksan kautta, edustaen OTP:ta, FC Oulua sekä Rovaniemen Palloseuraa. Yhteensä Savolaiselle kertyi 179 pääsarjaottelua, joissa hän teki yksitoista maalia. Savolainen päätti uransa kauteen 1996, jolloin hän edusti Ykkösessä pelannutta Oulun Palloseuraa ja viidennen sarjatason Tervareita.


title: Kai Savolainen

text: Poikamaajoukkueissa Savolainen pelasi 20 ottelua vuosina 1984–1986.


title: Sergei Vyšedkevitš

text: Sergei Iosifovitš Vyšedkevitš (; s. 3. tammikuuta 1975 Dedovsk, Venäjän SFNT, Neuvostoliitto) on venäläinen entinen jääkiekkopuolustaja. Hän pelasi suurimman osan urastaan kotimaassaan, jossa Vyšedkevitš pelasi ammattilaisena 13 kautena. Hän pelasi urallaan myös viisi kautta Pohjois-Amerikassa. Vyšedkevitš pelasi siellä NHL-joukkue Atlanta Thrashersissa 30 runkosarjaottelua tehopistein 2+5=7 ja keräten 16 jäähyminuuttia.


title: Sergei Vyšedkevitš

text: Vyšedkevitš oli Dinamo Moskovan kasvatti. Hän debytoi seuran miesten joukkueessa Kansainvälisen liigan pudotuspeleissä keväällä 1994, jolloin Vyšedkevitš pelasi siellä neljä ottelua tehden kaksi syöttöpistettä ja eteni Dinamon kanssa liigan finaaliin saakka. Mestaruuden vei kuitenkin Lada Toljatti otteluvoitoin 3-2. Varsinaisella tulokaskaudellaan 1994–1995 hän teki Kansainvälisessä liigassa 49 runkosarjaottelussa tehot 6+7=13 ja 14 playoff-ottelussa kaksi maalia. Vyšedkevitš voitti kauden päätteeksi mestaruuden. New Jersey Devils varasi hänet kolmannella kierroksella 70. pelaajana . Myös kausi 1995–1996 päättyi Kansainvälisen liigan mestaruuteen.


title: Sergei Vyšedkevitš

text: Kaudeksi 1996–1997 Vyšedkevitš siirtyi New Jersey Devilsin organisaatioon. Hän pelasi kaikki kolme sopimuskauttaan kokonaan AHL-joukkue Albany River Ratsissa. Kolmannella sopimuskaudellaan 1998–1999 Vyšedkevitš sijoittui tehoilla 11+38=49 AHL:n puolustajien pistepörssissä kuudenneksi. Heinäkuussa 1999 Devils kauppasi hänet NHL:n laajennusjoukkue Atlanta Thrashersiin. Vyšedkevitš pelasi kauden 1999–2000 suurimmaksi osaksi IHL-joukkue Orlando Solar Bearsissa, jonka eniten maaleja tehnyt puolustaja hän oli 11 osumallaan. Hän jakoi 34 tehopisteellään myös liigan puolustajien pistepörssin kymmenennen sijan Cleveland Lumberjacksia ja Utah Grizzliesia edustaneen Tim Crowleyn kanssa. Kevään 2000 pudotuspeleissä Vyšedkevitš oli pelipaikastaan huolimatta Solar Bearsin paras pistemies ja maalintekijä tehoilla 3+3=6. Hän debytoi kauden aikana myös Thrashersin NHL-joukkueessa, jossa Vyšedkevitš pelasi seitsemän runkosarjaottelua tehopistein 1+3=4. Kaudella 2000–2001 hän pelasi 23 NHL-ottelua tehopistein 1+2=3, kunnes helmikuussa 2001 Vyšedkevitš ja Scott Langkow kaupattiin Mighty Ducks of Anaheimiin vaihdossa Ladislav Kohniin. Vyšedkevitš pelasi loppukauden kokonaan AHL-joukkue Cincinnati Mighty Ducksissa.


title: Sergei Vyšedkevitš

text: Vyšedkevitš palasi kaudeksi 2001–2002 kasvattajaseuraansa Dinamo Moskovaan, jonka eniten maaleja tehnyt puolustaja hän oli viidellä osumallaan. Kauden 2004–2005 päätteeksi Vyšedkevitš voitti Venäjän-mestaruuden. Hän edusti joukkuetta kauden aikana myös Continental Cupissa, jonka ratkaisevassa finaalikierroksen ottelussa Unkarin Székesfehérvárissa Dinamo kuitenkin hävisi slovakialaiselle HKm Zvolenille lukemin 2-1. Kaudella 2005–2006 Vyšedkevitš voitti Dinamon sisäisen tehotilaston lukemalla +10 ja edusti joukkuetta myös Euroopan seurajoukkueiden mestaruusturnauksessa, joka päättyi Dinamon voittoon. Kaudella 2006–2007 hän sijoittui 109 minuutillaan Superliigan jäähypörssissä kymmenenneksi. Kaudella 2007–2008 Vyšedkevitš oli Dinamon tehokkain puolustaja tehoilla 3+13=16.


title: Sergei Vyšedkevitš

text: Kaudella 2008–2009 Vyšedkevitš jatkoi pelejään Dinamo Moskovassa Superliigan korvanneessa KHL:ssä. Kaudeksi 2010–2011 hän siirtyi Torpedo Nižni Novgorodiin, joka jäi Vyšedkevitšin ainoaksi kotimaiseksi seuraksi Dinamon ulkopuolella. Hän lopetti pelaajauransa kevääseen 2011.


title: Sergei Vyšedkevitš

text: Vyšedkevitš edusti Venäjää MM-kilpailuissa vuosina 2002, 2003 ja 2005, joista vuoden 2002 turnaus päättyi kultaan ja vuoden 2005 turnaus pronssiin. Hän pelasi myös alle 20-vuotiaiden MM-kilpailuissa vuonna 1995, jolloin Vyšedkevitš voitti hopeaa ja jakoi Venäjän sisäisen syöttöpörssin voiton Vadim Šarifjanovin kanssa kuudella syöttöpisteellään.


title: Petri Kokko (jalkapalloilija)

text: Petri Kokko (s. 1. marraskuuta 1973 Oulu) on entinen suomalainen jalkapalloilija. Hän oli pelipaikaltaan keskikenttäpelaaja.


title: Petri Kokko (jalkapalloilija)

text: Kokko on Oulun Luistinseuran kasvatti. Hän pelasi Veikkausliigassa kausina 1992 ja 1994–1999 edustaen FC Oulua, Turun Palloseuraa sekä Vaasan Palloseuraa. Kokko esiintyi yhteensä 149 pääsarjaottelussa ja teki 14 maalia. Vuonna 1994 Kokko oli voittamassa Suomen Cupia TPS:n kanssa. Hän voitti myös Liigacupin 1999 VPS:ssa. Kokko lopetti uransa kauden 2000 jälkeen pelattuaan OLS:n riveissä Kakkosessa.


title: Petri Kokko (jalkapalloilija)

text: Hän on pelannut 14 kertaa nuorten maajoukkueessa ja 19 kertaa poikien maajoukkueissa.


title: Kanelialdehydi

text:
Kanelialdehydi on orgaaninen yhdiste, joka antaa kanelille, erityisesti kassiakanelille, sille ominaisen maun ja tuoksun.
Vaaleankeltaista, viskoottista kanelialdehydinestettä esiintyy luonnossa kanelipuun kaarnassa sekä muissa samaan "Cinnamomum"-sukuun kuuluvissa kasveissa. Noin 90 % kanelipuun kaarnasta saatavasta aromiöljystä on kanelialdehydiä.


title: Kanelialdehydi

text: Kanelialdehydin eristivät ensimmäisinä vuonna 1834 Jean-Baptiste Dumas ja Eugène-Melchior Péligot kanelin aromiöljystä. Laboratoriossa sen sijaan kanelialdehydin syntetisoi vuonna 1854 Luigi Chiozza.


title: Kanelialdehydi

text: Luonnon kanelissa esiintyvä yhdiste on trans-kanelialdehydiä. Yhdiste koostuu rakenteeltaan fenyyliryhmästä, johon on liittynyt tyydyttymätön aldehydi. Siksi molekyyliä voidaan pitää akroleiinin johdannaisyhdisteenä. Kanelialdehydin väri johtuu π → π* siirtymästä: kasvava konjugaatioaste suhteessa akroleiinin rakenteeseen aiheuttaa energiasiirtymän näkyvän valon alueelle.


title: Kanelialdehydi

text: Kanelialdehydisynteesille on olemassa monia erilaisia menetelmiä, mutta taloudellisin keino on kanelipuun kaarnan aromiöljyn höyrytislaaminen. Yhdisteen voi valmistaa myös sen sukulaisyhdisteistä, kuten kanelialkoholista. Ensimmäinen ei-johdannaisilla suoritettu synteesi tehtiin aldolikondensaatiolla. Yhdisteinä käytettiin tällöin bentsaldehydiä ja asetaldehydiä.


title: Kanelialdehydi

text: Kanelialdehydiä esiintyy laajasti luonnossa, ja erityisesti sen läheiset sukulaisyhdisteet muodostavat ligniiniä. Kanelialdehydijohdokset voidaan biosyntetisoida fenyylialaniinilla, jolloin kyseisessä yhdisteessä tapahtuu erilaisia rakenteellisia muunnoksia.


title: Kanelialdehydi

text: Sinnamoyyli-CoA-reduktaasi-entsyymi aiheuttaa kanelialdehydin sisältämän sinnamoyyli-CoA-koentsyymin tuotannon.


title: Kanelialdehydi

text: Yleisin sovellus kanelialdehydille on sen käyttäminen makuaineena [purukumi]]ssa, jäätelössä, karkeissa sekä juomissa. Käyttöaste vaihtelee välillä 9–4 900 ppm (alle 0,5 %). Lisäksi sitä käytetään myös hajuvesissä sen luonnollisen, makean tai hedelmäisen tuoksun vuoksi. Mantelin, aprikoosin, voikolan ja muiden makuaineiden lisääminen voi vahvistaa yhdisteen aromikkuutta. Kanelialdehydiä voidaan käyttää elintarvikkeissa väärennösaineena esimerkiksi lisäämällä sitä jauhetun pyökkipähkinän joukkoon ja markkinoida tuotetta "kanelijauheen" nimikkeellä.


title: Kanelialdehydi

text: Kanelialdehydiä käytetään sienten torjunnassa, koska se on osoittautunut tehokkaaksi myös yli 40 erilaisen rikkakasvin tuhoamisessa. Sitä lisätään maataloudessa myös kasvien juuristoihin, sillä se ei ole erityisen myrkyllistä. Lisäksi kanelialdehydi on tehokas hyönteistentorjunta-aine, ja sen tuoksu karkottaa joitakin eläimiä, kuten kissoja ja koiria. Kanelialdehydi on saanut tunnustusta myös hyttysten toukkien torjunta-aineena (29 ppm kanelialdehydiä tappaa tutkimusten mukaan keltakuumehyttysen toukista puolet 24 tunnin sisällä annostuksesta).


title: Kanelialdehydi

text: Kanelialdehydi on tunnettu myös teräksen ja rautaseosten korroosiota ehkäisevänä yhdisteenä syövyttävissä nesteissä, ja sitä voidaan käyttää myös dispergointiaineiden, liuottimien ja tensidien kanssa. Kanelialdehydin korkea taitekerroin (1,6220) tekee siitä melko turvallisen ja käytännöllisen nesteen karupintaisten jalokivien inkluusioiden eli sisään tai pinnalle jääneen vieraan aineen tutkimisessa.


title: Kanelialdehydi

text: Kaupallisesti on saatavilla useita hyödyllisiä kanelialdehydiyhdisteitä. Dihydrokanelialkoholia, jota valmistetaan luonnollisen saatavuuden ohella myös kanelialdehydin vedyttämisellä, käytetään hyasintin ja pihasyreenin tuoksun esille tuomisessa. Kanelialkoholi esiintyy myös luonnossa, ja sen tuoksu muistuttaa pihasyreeniä. Dihydrokanelialdehydiä valmistetaan alkeenin alkeisyksiköstä valikoivalla (selektiivisellä) vedyttämisellä. α-Amyyli- ja α-heksyylikanelialdehydi ovat tärkeitä kaupallisia hajusteita, mutta niitä ei valmisteta kanelialdehydistä.


title: Kanelialdehydi

text: Kanelialdehydiä käytetään maataloudessa sen vähäisen myrkyllisyyden vuoksi, mutta ihmiselle kyseinen yhdiste voi aiheuttaa ihon ärsytystä.


title: Yleisluistelun Euroopan-mestaruuskilpailut 1967

text: Pikaluistelun EM-kilpailut 1967 käytiin 28.–29. tammikuuta Lahden Kisapuistossa. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella. Kipailuja häiritsi tulipalopakkanen, jonka vuoksi 10 000 metrin luistelu muutettiin 3 000 metriksi.


title: Gore (täsmennyssivu)

text: Gore tarkoittaa seuraavia:


title: Hari

text: Hari eli Tejen (̉ , Harī Rūd; myös "Herat") on noin 1 100 kilometriä pitkä joki Keski-Aasiassa. Joki saa alkunsa Afganistanin keskiosasta Kuh-e Baban vuoristosta ja virtaa länteen Heratin kaupungin läpi. Afganistanin ja Iranin rajalla joki kääntyy pohjoiseen ja virtaa Turkmenistaniin, jossa se hiljalleen kuivuu Karakumin autiomaassa.


title: Yannima Tommy Watson

text: Yannima Tommy Watson (alun perin Yannima Pikarli, tunnetaan nimellä Tommy Watson, s. noin 1935 Australia) on pitjantjatjara-kansaan kuuluva kuvataiteilija. Hän aloitti maalaamisen vuonna 2001, ja hänestä tuli Australian eturivin aboriginaalitaiteilija. Hänen maalauksensa liittyvät myyttiseen uniaikaan.


title: Kiiveri

text: Kiiveri on vanha itäsuomalainen, enimmäkseen luovutetulta alueelta peräisin oleva sukunimi. Se on kehittynyt ruotsin sanasta "gästgivare" ’kestikievari’. Tunnettu nimenkantaja on ainakin Mannerheim-ristin ritari Eino Kiiveri (1923–1993).


title: Tadashi Hamada

text: Tadashi Hamada oli fiktiivinen hahmo Walt Disneyn elokuvassa Big Hero 6. Häntä näyttelee englanniksi Daniel Henney ja suomeksi Roope Salminen. Tadashi oli etnisesti japanilainen. Elokuvassa, Tadashi on San Fransokyon teknologian instituutin opiskelija, sekä Baymaxin tekijä ja elokuvan toisen päähenkilön, Hiro Hamadan isoveli.


title: Tadashi Hamada

text:
Tadashi Hamada on elokuvan Big Hero 6 sivuhahmoja ja häntä näytetään vain elokuvan alussa. Tadashi opiskelee teknologiaa SFIT:ssa ja on näin ollen älykäs ja lahjakas ,mitä tulee robotteihin. Tadashin tunnetuin robotti on sairaanhoitoon kehitetty Baymax.
Tadashin rooli elokuvassa on kuitenkin lopulta melko suuri, sillä hän on Hiron isoveli sekä mentori ja patistaa näin ollen veljeään lopettamaan rikolliset robottitaistelut San Fransokyon alamaailman pimeillä kujilla ja suuntaamaan uskomattoman älykkyytensä johonkin hyödyllisempään. Tadashi on luonteeltaan erittäin lempeä, empaattinen, humoristinen sekä kiltti. Hiron perheen ainoana vanhempana miespuolisena henkilönä Tadashi oli miehen mallina pikkuveljelleen, joka usein ajautuu vaikeuksiin luvattomien robottitaistelujen ja osittain myös älykkyytensä takia. Heidän vanhempiensa kuoltua Tadashi tuntee velvollisuudekseen huolehtia pikkuveljestään ja Cass- tädistään, kenen luona he asuvat. Tadashi kuolee tulipalossa pelastaessaan opettajaansa professori Gallaghania. Sarjakuvissa Tadashi kuvaillaan 21 vuotiaaksi. Elokuvan Tadashin täytyy olla ainakin 18, sillä hän joutuu aikuisten selliin pelastaessaan Hiroa gangstereilta.


title: Esko Poikela

text: Esko Poikela on ollut Liedon kunnanjohtaja vuodesta 2014 lähtien. Sitä ennen hän oli Kaarinan sivistysjohtaja vuodesta 2010, sitä ennen rehtori koulussa Kaarinassa vuodesta 2002 ja sitä ennen sivistysjohtaja Liedossa vuodesta 1998. Liedon kunnanhallitus esitti yksimielisesti häntä kunnanjohtajaksi ja kunnanvaltuuston valitessa kunnanjohtajan hän sai 36 ääntä 45:stä.


title: Mikael Grannas

text: Mikael Grannas (s. 1967) on ollut Sipoon kunnanjohtaja vuodesta 2010 lähtien. Hänet valittiin yksimielisesti ilman äänestystä. Vuodesta 2004 hän oli Houtskarin kunnanjohtaja, kunnes Houtskari liitettiin Länsi-Turunmaahan vuonna 2009 ja hänestä tuli Länsi-Turunmaan apulaiskaupunginjohtaja. Hän on työskennellyt myös ABB:n ja Ascomin palveluksessa. Hän on naimisissa, ja hänellä on kaksi lasta. Hän on kauppatieteiden maisteri ja Executive MBA. Hän valmistui Åbo Akademista vuonna 1992.


title: Luettelo Venäjän maavoimien kalustosta

text: Tämä on luettelo Venäjän maavoimien nykyisestä kalustosta.


title: Päivi Rahkonen

text: Päivi Rahkonen on Hollolan kunnanjohtaja. Hollolan kunnanvaltuuston valitessa kunnanjohtajan vuonna 2002 hän sai 31 ääntä 43:sta. Hän on koulutukseltaan hallintotieteiden maisteri. Aiemmin Rahkonen on toiminut Pukkilan ja Elimäen kunnanjohtajana Vuonna 2009 hän haki Kouvolan ja vuonna 2015 Hyvinkään kaupunginjohtajaksi.


title: Raskas panssaripataljoona (Saksa)

text: Raskas panssaripataljoona () oli toisessa maailmansodassa Saksan maavoimien ja Waffen-SS:n eliittipanssarijoukkoja, joiden pääkalustona olivat raskaat Tiger ja myöhemmin Tiger II -panssarivaunut. Ne oli alun perin suunniteltu läpimurtotaisteluiden kärkiyksiköiksi, mutta sodan edetessä niitä käytettiin yhä useammin puolustuskeskusten vahvennuksina tulituessa ja vastahyökkäysosastoissa.


title: Raskas panssaripataljoona (Saksa)

text:
Aluksi pataljoonien organisaatio perustui pataljoonien tehtävän mukaiseen tarpeeseen.
15. joulukuuta 1942 vahvistetun organisaation mukaiseen pataljoonaan kuului vaunukaluston vähyyden vuoksi ainoastaan kaksi raskasta panssarivaunukomppaniaa ((Kriegsstärkenachweis K.St.N. eli sodanajanvahvuus 1176d), esikuntakomppania () K.St.N. 1150d), huoltokomppania (). Esikuntakomppaniaan kuuluivat esikuntaryhmä, viestiryhmä, tiedustelujoukkue, pioneerijoukkue, ilmatorjuntajoukkue, evakuointiryhmä ja huolto-osia. Vaunukomppanian johto-osiin kuului yksi Panzerkampfwagen VI H (Sd. Kfz. 182) ja kaksi Panzerkampfwagen III (Sd. Kfz. 141) -vaunua. Vaunukomppanian kussakin neljässä joukkueessa oli kaksi Panzerkampfwagen VI H:ta ja kaksi Panzerkampfwagen III:sta. Kaikki Panzerkampfwagen III:t oli varustettu 5 senttimetrin tykein.


title: Raskas panssaripataljoona (Saksa)

text: Pataljoonien muuttuessa kolmikomppaniaisiksi täydennys- ja huolto-osat järjestettiin uudelleen, jolloin perustettiin erillinen täydennyskomppania. Huoltokomppania kasvatettiin käsittämään kolme huoltojoukkuetta, joista kaksi ensimmäistä oli varustettu tela-ajoneuvoin ja kolmas pyöräajoneuvoin, ja hinausjoukkueen. Panssarivaunukomppanioihin kuului esikuntaryhmä, lääkintäryhmä, huoltoryhmä ja kuljetusosasto. Komppaniaan kuului neljätoista panssarivaunua ja 22 pyöräajoneuvoa. Kokonaisvahvuuden ollessa 113 miestä. Pataljoonan kokonaisvahvuus oli 1 093 miestä, joista upseereita oli 28 ja aliupseereita 274. Miehistöön kuului 694, minkä lisäksi pataljoonissa oli seitsemän siviilityöntekijää huoltotehtävissä ja 90 vapaaehtoista Saksan asevoimiin liitettyä sotavankia.


title: Raskas panssaripataljoona (Saksa)

text: Sodan loppuessa pataljoonien vahvuus oli laskenut. Henkilöstöä oli komppaniassa vain 88, joista upseereita neljä, aliupseereita 46 ja miehistöä 38. Tähän vaikutti huolto-osien keskittäminen huoltokomppaniaan, jonka vahvuus oli viisi upseeria, 55 aliupseeria ja 188 miehistönjäsentä. Esikuntakomppaniaan kuului yhdeksän upseeria, 37 aliupseeria ja 130 miehistönjäsentä. Korjauskomppaniassa oli vielä kolme upseeria, 37 aliupseeria ja 167 miehistönjäsentä. Näin pataljoonan vahvuudeksi tuli 897 henkilöä.


title: Raskas panssaripataljoona (Saksa)

text: Toisen maailmansodan päättymiseen mennessä seuraavat Saksan maavoimien yksiköt oli perustettu:


title: Raskas panssaripataljoona (Saksa)

text: Lisäksi Waffen-SS:ään perustettiin kuhunkin panssariarmeijakuntaan pataljoona:


title: Treno popolare

text: Treno popolare (”Kansanjuna”) on vuonna 1933 valmistunut italialainen elokuva. Raffaello Matarazzon ohjaaman romanttisen komedian pääosia esittävät Marcello Spada, Lina Gennari ja Carlo Pietrangeli. Tyyliltään dokumenttia muistuttavaa, ulkoilmassa improvisoiden kuvattua elokuvaa on pidetty yhtenä italialaisen neorealismin edeltäjistä.


title: Treno popolare

text: Aurinkoisena kesäaamuna juna lähtee Roomasta viemään viikonloppuretkeläisiä Orvietoon. Matkustajien joukossa ovat kaunis Lina, tämän työtoveri Giovanni sekä urheilullinen Carlo, jonka Lina huomaa pian tylsää toveriaan kiinnostavammaksi. Mukana on myös keski-ikäinen mies, joka yrittää paeta vaimoaan nuoren Maria-tytön kanssa. Vaimo on kuitenkin saanut asiasta vihiä ja ehtii viime hetkellä nousta samaan junaan. Tutustuttuaan kaupungin nähtävyyksiin Lina ja Carlo jäävät kahden, ja pieni veneilyonnettomuus auttaa heitä lähentymään. Illalla nuoret palaavat yhdessä kotiin, ja yksin jääneet Giovanni ja Maria löytävät toisensa.


title: Treno popolare

text: Mustavalkoinen "Treno popolare" on dokumentteja ohjanneen Raffaello Matarazzon ensimmäinen näytelmäelokuva ja Nino Rotan ensimmäinen sävellystyö elokuvaa varten. Se on omaperäinen sekoitus dokumenttielokuvaa ja romanttista komediaa, joka on kuvattu kokonaan ulkoilmassa ja liikkuvassa junassa. Elokuvan tapahtumat ja dialogi perustuvat pitkälti kuvauspaikoilla tapahtuneeseen improvisointiin. Näyttelijät ovat suurelta osin amatöörejä.


title: Treno popolare

text: Elokuvan päällimmäinen tarkoitus on kuvata Italian fasistisen hallinnon, Opera Nazionale Dopolavoro -järjestön aloitteesta, vuotta aiemmin käynnistämää treni popolari-hanketta, joka antoi tavallisille kansalaisille mahdollisuuden tehdä junalla valtion tukemia lomamatkoja. Erilaisista taustoista tulevia ihmisiä yhdistävän kokemuksen lisäksi se tarjosi myös mahdollisuuden romanttiseen seikkailuun. Iältään kaksikymppisten tekijöiden sankareita ovat elokuvan nuoret, jotka yhteisöä ja sen perinteitä arvostaen ovat samalla valmiita rohkeasti murtamaan vanhanaikaisiksi kokemiaan käsityksiä.


title: Treno popolare

text: Tuore ja raikas pikku komedia sai aikanaan joukon kiittäviä arvioita, mutta ei lopulta menestynyt kovinkaan hyvin. Itse asiassa jo sen ensi-illassa yleisö osoitti tyytymättömyytensä vihellyksillä ja huudoilla ja Matarazzo kertoi myöhemmin että ei ollut koskaan kuullut elokuvanäytöksessä sen asteista tyytymättömyyden osoitusta. Sen jälkeen Matarazzo ohjasi etupäässä tavanomaisempia telefoni bianchi -elokuvia sekä suosittuja melodraamoja. Myöhemmin "Treno popolarea" on pidetty yhtenä neorealistisen elokuvan edeltäjistä.


title: Treno popolare

text: Italialainen Ripley’s Home Video on julkaissut elokuvan DVD:llä restauroituna versiona, joka sisältää vain italiankielisen tekstityksen. Levyllä on myös kaksi Raffaello Matarazzon samaan aikaan tekemää lyhyttä dokumenttielokuvaa, "Littoria" ja "Mussolinia di Sardegna".


title: Say It Right

text: Say It Right on kanadalaisen laulaja-lauluntekijä Nelly Furtadon kappale hänen kolmannelta studioalbumiltaan, "Loose". Furtadon, Tim "Timbaland" Mosleyn ja Nate "Danja" Hillsin sanoittama kappale sai Furtadon mukaan inspiraationsa Eurorythmicsin "karmaisevasta, kosketinpohjaisesta pop-soundista", jota käytettiin esimerkiksi yhtyeen vuonna 1983 julkaistussa kappaleessa "Here Comes the Rain Again". Kappale julkaistiin Pohjois-Amerikassa ja Australiassa albumin kolmantena singlenä. Euroopan ja Aasian valtioissa kappale julkaistiin albumin neljäntenä singlenä. Se julkaistiin Isossa-Britanniassa digitaalisesti ladattavana maaliskuussa 2007. Latinalaisessa Amerikassa se oli albumin viides single.


title: Say It Right

text: "Say It Right" sai pääosin positiivisia vastaanottoja musiikkikriitikoilta, jotka yllättyivät sen korkeasta tuotantolaadusta sekä kehuivat kappaleen sanoituksia sekä Furtadon laulusuoritusta. Kappale oli kansainvälisesti kaupallinen menestys, saavutettuaan listan ensimmäisen sijan yli seitsemässä valtiossa, mukaan lukien Isossa-Britanniassa, Ranskassa, Uudessa-Seelannissa ja monissa Euroopan valtioissa. Kappaleeseen liittyvän musiikkivideon ohjasivat Rankin & Chris ja videolla nähdään Furtado laulamassa lukuisissa asusteissa lukuisissa kohteissa. Kappaletta on Furtado esittänyt livenä, esimerkiksi Get Loose Tourilla.


title: Say It Right

text: Kappale oli ehdolla vuoden 2008 Grammy-palkintogaalassa kategoriassa "Paras naisartistin pop-esitys", mutta hävisi Amy Winehousen "Rehabille".


title: The Action

text: The Action oli 1960-luvulla toiminut englantilainen rockyhtye. Yhtye oli osa mod-alakulttuuria, ja he soittivat soul-vaikutteista rockmusiikkia.


title: I Don’t Feel Like Dancin’

text: I Don’t Feel Like Dancin’ on yhdysvaltalaisen pop-yhtye Scissor Sistersin kappale. Se julkaistiin yhtyeen Ta-Dah-studioalbumin ensimmäisenä singlenä heinäkuussa 2006. Kappaleen sanoittivat Jason Sellards, Scott Hoffman ja Elton John, joista viimeisimpänä mainittu soittaa kappaleen piano-osuuden. Kappaleesta tuli yhtyeen ensimmäinen kymmenen parhaan joukkoon päässyt single monissa valtioissa. Se oli myös ensimmäinen kappale, joka saavutti Britannian singlelistan ensimmäisen sijan.


title: Keeper of the Flame

text: Keeper of the Flame on hollantilaisen rockyhtye Golden Earringin albumi vuodelta 1989.


title: Keeper of the Flame

text: Kappaleet säv. Hay ja Kooymans ellei toisin mainita.


title: Bloody Buccaneers

text: Bloody Buccaneers on hollantilaisen rockyhtye Golden Earringin albumi vuodelta 1991.


title: Bloody Buccaneers


title: Jyri Sariola

text: Jyri Sariola (s. 5. tammikuuta 1981) on suomalainen musiikkituottaja ja rumpali. Hän on tuottanut musiikkia monille artisteille, joihin kuuluvat mm. Rajaton, Club for Five, Don Alder (CAN), Nopsajalka, Petteri Sariola, Eeppi Ursin ja Dallapé.


title: Jyri Sariola

text:
Sariola on tehnyt Mimix-studiolla toistasataa levyä tuottajana, äänittäjänä, miksaajana tai masteroijana vuodesta 2006.
Työn kohteena olleisiin artisteihin kuuluvat mm. Leningrad Cowboys, Samuli Edelmann, Antti Tuisku, Mikko Leppilampi, My First Band, Pepe Willberg, Tomas Höglund, Sakari Kukko & Piirpauke, Kim Curly Band, Espoo Big Band ja Pohjannaula. Jyri Sariola on tehnyt studiotöitä ulkomaisille artisteille kuten Seth Horan (USA), The Truth (FRA/USA), French For Cartidge (LUX/FIN) ja Agnia (LAT) sekä hän on tehnyt yhteistyötä U2 ja Björkiä tuottaneen Howie B:n kanssa omassa sooloprojektissaan National Park Poetry.


title: Jyri Sariola

text: Sariola on säveltänyt ja sanoittanut kappaleita artisteille Mikko Leppilampi, Koop Arponen (feat Anna Puu), TNG, Petteri Sariola, Paukkumaissi, Saaga Ensemble, Ville Parkkonen, Club For Five ja Jere Ijäs. Hän on tehnyt musiikkia myös lyhytelokuviin sekä useisiin mainoksiin Music Makersin aikana vuosina 2004–2006.


title: Jyri Sariola

text: Sariola on soittanut yhtyeissä Soul Captain Band, Pelle Miljoona ja Ylivoima, Nopsajalka, Saaga Ensemble, The Northern Governors sekä lastenmusiikkiyhtyeissä Nukkearkku ja Paukkumaissi, joista jälkimmäinen palkittiin Paras lastenmusiikkialbumi -Emmalla ja jonka seuraava levy oli samassa kategoriassa ehdokkaana. Sariola on soittanut sessiomuusikkona sekä levyillä että keikoilla. Radiohiteistä mm. Elokuun "Saatilla" sekä Nopsajalan "Lupaan olla" kuuluvat niihin, joihin Sariola on antanut rumputaitonsa. Sariola on esiintynyt ulkomailla mm. Kiinassa, Ruotsissa, Venäjällä, Marokossa, Sveitsissä ja Liettuassa.


title: Jyri Sariola

text: Sariolan isä on suomen ensimmäinen sellonsoiton tohtori Raimo Sariola ja äiti Sibelius-Akatemian lehtori ja muusikko Eeva-Leena Pokela. Jyri Sariolan veli Petteri Sariola on kitaristi, sekä hänen isosiskonsa Soila Sariola laulaa Rajaton-yhtyeessä. Jyrin vaimo Maija Sariola laulaa Club For Five -a cappella -yhtyeessä. Jyrin isoisä on Martti Pokela ja isoäiti Marjatta Pokela, jonka Nukkearkku-musikkikuunnelman Sariola kirjoitti loppuun äitinsä Eeva-Leena Pokelan kanssa.


title: HMS Westminster (F237)

text: HMS Westminster (viirinumero F237) oli Britannian Kuninkaallisen laivaston tyypin 23 fregatti.


title: HMS Westminster (F237)

text: Alus tilattiin joulukuussa 1989 Swan Hunterilta. Sen köli laskettiin 18. tammikuuta 1991 ja alus laskettiin vesille 4. helmikuuta 1992. Alus otettiin palvelukseen 13. toukokuuta 1994.


title: HMS Westminster (F237)

text: Maaliskuussa 2011 alus osallistui operaatio Ellamyyn Libyan rannikolla valvoessaan sisällissodan takia asetettua aseiden vientikieltoa.


title: I Hate This Part

text: I Hate This Part on yhdysvaltalaisen tyttöbändi The Pussycat Dollsin kappale heidän toiselta, Doll Domination-studioalbumilta. Kappaleen sanoittivat Wayne Hector, Lucas, Jonas Jeberg ja Mich Hansen, joista kaksi viimeisintä tuottivat sen yhdessä Ron Fairin ja Nicole Scherzingerin kanssa. Se nauhoitettiin Nicole Scherzingerin suunniteltua sooloprojektia "Her Name Is Nicole" varten, mutta sen perumisen jälkeen kappale annettiin yhtyeelle. "I Hate This Part" julkaistiin Interscope Recordsin toimesta toisena kansainvälisenä singlenä 14. lokakuuta sekä CHR-radiokanavilla Yhdysvalloissa albumin neljäntenä singlenä 20. lokakuuta 2008. "I Hate This Part" on dance/R&B-tyylinen pop-kappale, joka kuvastaa Dollsien tyypillisen seksuaalisuuden lisäksi enemmän "sisäänkääntyneen, surullisen ja yksinäisen tytön lähestymistä". Sanoituksellisesti kappale kertoo yhtyeen hajoamista edeltävästä keskustelusta.


title: I Hate This Part

text: Musiikkikriitikot kirjoittivat kappaleesta pääosin positiivisia arvioita, kommentoiden kappaleen tuotantoa sekä Scherzingerin sanoja. "I Hate This Part" saavutti Yhdysvaltain Billboard Hot 100-listan sijan yksitoista sekä pääsi Yhdysvaltain Hot Dance Club Songs-listan ensimmäiselle sijalle. Se pääsi kymmenen parhaan joukkoon Australiassa, Ranskassa ja Uudessa-Seelannissa. Joseph Kahnin ohjaama musiikkivideo kuvattiin syyskuun 2008 lopulla. Videolla nähdään yhtye keskellä erämaata, jossa jokainen jäsen erilaisilla tapahtumaketjuilla selvittää erilaisia emotionaalisia puoliaan kun taas koreografiset rutiinit esitetään kuorona. "I Hate This Part" on esitetty livenä lukuisissa tapahtumissa, mukaan lukien vuoden 2008 American Music Awardsissa sekä heidän Doll Domination Tour-kiertueella (2009).


title: Together (Country Joe and the Fish)

text: Together on yhdysvaltalaisen rockyhtye Country Joe and the Fishin kolmas albumi vuodelta 1968.


title: Adam Morrison

text: Adam John Morrison (s. 19. heinäkuuta 1984 Glendive, Montana) on yhdysvaltalainen entinen koripalloilija, pelipaikaltaan pieni laitahyökkääjä. Hän lopetti uransa vuoden 2012 jälkeen.


title: Adam Morrison

text: Morrison on kaksinkertainen NBA-mestari.


title: Adam Morrison

text: Morrison oli yliopistourallaan Gonzagan yliopiston joukkueessa yksi maan parhaista yliopistopelaajista. Charlotte Bobcats varasi hänet kolmantena pelaajana vuoden .


title: Adam Morrison

text: Morrisonin menestys yliopistokentillä ei kuitenkaan jatkunut ammattilaisympyröissä, ja NBA-uransa aikana hän toimi pääasiassa rotaatiopelaajana. Morrison voitti Los Angeles Lakersissa viettämänsä kahden kauden aikana molempina kausina NBA:n mestaruuden, mutta pelasi yhteensä vain 39 runkosarjaottelussa ja kahdessa pudotuspeliottelussa.


title: Adam Morrison

text: NBA-uransa jälkeen Morrison pelasi lyhyen ajan sekä Serbian suurseurassa Crvena zvezdassa sekä turkkilaisessa Beşiktaşissa. Hän yritti syksyllä 2012 paluuta NBA-kentille tuloksetta, jonka jälkeen Morrison päätti lopettaa ammattilaisuransa.


title: Adam Morrison

text: Peliuransa jälkeen Morrison on toiminut Gonzagan yliopistojoukkueen valmennuksessa, samalla suorittaen loppuun aiemmin kesken jääneitä opintojaan.


title: Adam Morrison

text: Morrisonilla diagnosoitiin 13-vuotiaana ykköstyypin diabetes.


title: This Love

text: This Love on yhdysvaltalaisen rock-yhtyeen Maroon 5 kappale, joka julkaistiin 27. tammikuuta 2004 singlenä yhtyeen debyyttialbumilta "Songs About Jane." Kappale on rakennettu pianopainotteisen sävelelle, jota seuraavat välittömästi sähkörummut sekä toistuva kitarakomppi.


title: This Love

text: Kappaleen sanoittivat yhtyeen keulahahmo Adam Levine sekä kosketinsoittaja Jesse Carmichael. Se kertoo Levinen silloisesta erosta naisystävästään. Omien sanojensa mukaan hän oli laulunteon aikaan "henkisesti raskaassa elämäntilanteessa". Hän myös kuvaili sanoja eroottisiksi.


title: This Love

text: Kappale pääsi kymmenen parhaan joukkoon monilla listoilla sekä saavutti ensimmäisiä sijoja Billboardin monilla listoilla, kuten Hot Adult Top 40 Tracks -listalla. Kappaleen musiikkivideo sai kiistellyn vastaanoton, koska se sisältää intiimejä kohtauksia. Kriitikot kuitenkin ylistivät kappaleen musiikillista puolta. "This Love" auttoi Maroon 5:ttä voittamaan MTV Video Music Awardin kategoriassa "Paras uusi artisti" ja se oli vuoden 2004 kolmanneksi soitetuin kappale. Se voitti vuoden 2006 Grammy-palkintogaalassa kategoriassa "Paras duon/yhtyeen sanoitettu pop-esitys" ja on yksi Maroon 5:n menestyneimmistä kappaleista.


title: Veeragaase

text: Veeragaase on intialainen Shiva-jumalalle osoitettu paljon energiaa vaativa uskonnollinen tanssi, jota näkee esitettävän esimerkiksi Mysoren Dasara-festivaaleilla Karnatakassa. Teatraalisen koristeellisesti puetut miestanssijat esiintyvät kahden, neljän tai kuuden hengen ryhmänä toisinaan pitäen myös miekkoja käsissään. Tanssiin kuuluu myös neularituaali, jossa työnnetään neula poskista läpi. Rytmimuusikot käyttävät sambal ja dimmu -nimisiä eteläintialaisia rumpuja ja symbaaleja. Melodiasoittimena ovat shehnai-puupuhaltimet. Päälaulaja resitoi Daksha yajna -eeposta, joka kertoo jumalallisen sankarisoturi Veerabhadran tarinan. Lauluun pyritään luomaan sankarillisuuden tuntua rytmiikan avulla.


title: Fritjof

text: Fritjof on skandinaavinen miehen etunimi. Nimestä on käytössä myös kirjoitusasut "Frithiof", "Fritjohf" ja "Fridtjof".


title: Fritjof

text: Nimen alkumuoto on islantinainen "Friðþjófur" ("Fridhthjofr"), jonka alkuosa merkitsee rauhaa, jälkiosa ruhtinasta tai toisen selityksen mukaan varasta. Nimen on tehnyt suosituksi varsinkin Esaias Tegnérin vuonna 1825 ilmestynyt runoteos "Fritiofin taru" ("Frithiofs saga").


title: Fritjof

text: Suomessa nimi Fritjof on Väestörekisterikeskuksen tietojen mukaan annettu vuoden 2015 loppuun menneessä 268 ja Frithiof noin 230 henkilölle. Lisäksi on muutamia kymmeniä Frithjof- ja Fridtjof-nimisiä henkilöitä. Fritjofin nimipäivä on suomenruotsalaisen kalenterin mukaan 19. helmikuuta.


title: Chris Kamara

text: Christopher ”Chris” Kamara (s. 25. joulukuuta 1957 Middlesbrough) on englantilainen entinen jalkapalloilija ja jalkapallovalmentaja. Hän on vuodesta 1999 lähtien toiminut asiantuntijana Sky Sports -kanavan jalkapallolähetyksissä, erityisesti "Soccer Saturday" -ohjelmassa.


title: Chris Kamara

text: Peliurallaan Kamara tunnettiin kovaotteisena keskikenttäpelaajana. Hän loi uransa pääasiassa Englannin alemmilla sarjatasoilla, jonka lisäksi pelasi pääsarjassa yhteensä 87 ottelua uransa loppupuolella. Kamaran isä oli kotoisin Sierra Leonesta, ja Kamara oli lähellä edustaa Sierra Leonen maajoukkuetta vuoden 1994 Afrikan-mestaruuskilpailussa.


title: Chris Kamara

text: Vuosina 1995–1998 Kamara toimi menestyksekkäästi Bradford Cityn managerina, nostaen aiemmin putoamista vastaan taistelleen joukkueen sarjatasoa ylemmäs ykkösdivisioonaan. Hän jätti seuran tammikuussa 1998 ottaakseen vastaan työn Stoke Cityn managerina, jossa Kamara kuitenkin ehti vaikuttaa vain saman vuoden huhtikuuhun asti ennen potkujaan.


title: Chris Kamara

text: Vuonna 2012 Kamara teki paluun jalkapallokentille kahden ottelun ajaksi pienen walesiläisseuran Welshpool Townin riveissä, yhdessä "Soccer Saturday" -kollega Paul Mersonin kanssa.


title: Luettelo Ukrainan maavoimien kalustosta

text: Tämä on luettelo Ukrainan maavoimien nykyisestä kalustosta.


title: WrestleMania XXX

text: WrestleMania XXX (tai WrestleMania 30) oli sunnuntaina 6. huhtikuuta 2014 New Orleansissa järjestetty showpainitapahtuma. Tapahtuman selostivat englanniksi Michael Cole, Jerry Lawler ja JBL.


title: WrestleMania XXX

text:
1.The Usos (Jimmy ja Jey) (Mestarit) voittivat The Real Americanit (Cesaro ja Jack Swagger (Zeb Colterin kanssa),RybAxelin (Ryback ja Curtis Axel) ja Los Matadoresit (Diego ja Fernando) (El Toriton kanssa)
Ottelu tyyppi:Neljän tiimin eliminaatio ottelu WWE Tag Team Championshipistä
Aika:16 minuuttia,13 sekuntia


title: WrestleMania XXX

text:
2.Daniel Bryan selätti Triple H:n (Stephanie McMahonin kanssa)
Ottelu tyyppi:Tavallinen,voittaja saa kolmannen paikan illan pääottelussa WWE World Heavyweight Championshipistä
Aika:25 minuuttia,58 sekuntia


title: WrestleMania XXX

text:
3.The Shield (Dean Ambrose,Seth Rollins ja Roman Reigns) voitti Kanen ja The New Age Outlawsit (Road Dogg ja Billy Gunn) selätyksellä
Ottelu tyyppi:Kuuden miehen tiimiottelu
Aika:2 minuuttia,56 sekuntia


title: WrestleMania XXX

text:
4.Cesaro voitti eliminoimalla viimeisenä Big Shown
Ottelu tyyppi:31 miehen André the Giantin muisto Battle Royal
Aika:13 minuuttia,25 sekuntia


title: WrestleMania XXX

text:
5.John Cena selätti Brya Wyattin (Luke Harperin ja Erick Rowanin kanssa)
Ottelu tyyppi:Tavallinen
Aika:22 minuuttia,25 sekuntia


title: WrestleMania XXX

text:
6.Brock Lesnar (Paul Heymanin kanssa) selätti The Undertakerin
Ottelu tyyppi:Tavallinen
Aika:25 minuuttia,12 sekuntia


title: WrestleMania XXX

text:
7.AJ Lee (Mestari) voitti
Ottelu tyyppi:Vickie Guerreron 14 Diivan ottelu WWE Divas Championshipistä
Aika:6 minuuttia,48 sekuntia


title: WrestleMania XXX

text:
8.Daniel Bryan voitti Batistan ja Randy Ortonin (Mestari) luovutuksella
Ottelu tyyppi:Kolmen miehen ottelu WWE World Heavyweight Championshipistä
Aika:23 minuuttia,20 sekuntia


title: WrestleMania XXX

text: Edellinen:Wrestlemania 29


title: WrestleMania XXX

text: Seuraava:Wrestlemania 31


title: Here We Are Again

text: Here We Are Again on yhdysvaltalaisen rockyhtye Country Joe and the Fishin neljäs albumi vuodelta 1969.


title: Here We Are Again

text: Kappaleet on kirjoittanut Joe McDonald ellei toisin mainita.


title: Seppo Parkkila

text: Seppo Matti Olavi Parkkila (s. 8. marraskuuta 1966 Vihanti) on Tampereen yliopiston anatomian professori vuodesta 2008 ja tutkimusvararehtori vuodesta 2016.


title: Seppo Parkkila

text: Parkkila valmistui lääketieteen lisensiaatiksi Oulun yliopistosta vuonna 1991, väitteli lääketieteen tohtoriksi vuonna 1994 ja sai dosentin arvon Oulun yliopistossa vuonna 1999. Vuonna 2001 hän valmistui kliinisen kemian erikoislääkäriksi.


title: Seppo Parkkila

text: Parkkilan tieteellinen tutkimustyö on kohdistunut kolmelle alalle: 1) elimistön happo-emästasapainon säätely, 2) elimistön rauta-aineenvaihdunnan säätely, 3) alkoholin aiheuttaman maksavaurion syntymekanismit. Hänen väitöskirjansa käsitteli happo-emästasapainoa sääteleviä entsyymejä.


title: Seppo Parkkila

text: Vuosina 1996–1998 Parkkila työskenteli tutkijana Yhdysvalloissa Saint Louisin yliopiston lääketieteellisessä tiedekunnassa. Vuonna 2002 hänet kutsuttiin lääketieteellisen teknologian ja bioteknologian professoriksi Tampereen yliopistoon. Tässä tehtävässä hän toimi kuusi vuotta kunnes hänet valittiin anatomian professoriksi. Hän on ohjannut 13 tohtorin väitöskirjaa Oulun ja Tampereen yliopistoissa.


title: Seppo Parkkila

text: Parkkilan tutkimusryhmän työ on tällä hetkellä kohdistunut happo-emästasapainon fysiologiseen säätelyyn. Ryhmä käyttää tutkimuksessaan laajasti bioinformatiikan, geenitekniikan, proteiinikemian ja funktionaalisen genomiikan menetelmiä.


title: Seppo Parkkila

text: Vuonna 2016 Parkkila valittiin Tampereen yliopiston tutkimusvararehtoriksi.


title: Seppo Parkkila

text: Parkkila on ollut kokoomuksen jäsen 1980-luvulta lähtien, jolloin hän toimi jäsenenä Oulun yliopiston ylioppilaskunnan edustajistossa. 1990-luvulla hän oli Pohjois-Pohjanmaan Kokoomuksen piirihallituksen jäsen.


title: Seppo Parkkila

text: 2000-luvulla Parkkila on toiminut useaan otteeseen asiantuntijatehtävissä Euroopan unionin tiedeprojekteissa sekä Tampereen yliopiston Lääketieteellisen Teknologian Instituutin sekä Lääketieteen Yksikön johtokuntien jäsenenä. Vuodesta 2007 lähtien hän on ollut Vesilahden ev.lut. seurakunnan kirkkovaltuuston jäsen ja sen puheenjohtaja vuodesta 2011 lähtien. Kesäkuussa 2014 Parkkila valittiin Pirkanmaan Kokoomuksen kansanedustajaehdokkaaksi vuoden 2015 eduskuntavaaleihin.


title: Helsinki Triathlon

text: Helsinki Triathlon ry on vuonna 1986 perustettu jäsenmäärältään Suomen suurin triathlonseura. Seuran toiminta-ajatus on edistää triathlonharrastusta ja -tietoutta Uudenmaan alueella.


title: Helsinki Triathlon

text: Harrastaapa triathlonia sitten kunto-, kilpa- tai huippu-urheiluna, seura tarjoaa monipuolisia yhteisiä harjoitusvuoroja ja harjoituksia, seuran omat HelTri Talvisarja ja HelTri Cup -harjoituskilpailusarjat, ohjattuja uintivuoroja, perinteiset kevät- ja syysleirit, seurailtoja sekä seuratuotteita.


title: Helsinki Triathlon

text: Yli 600 heltriläisen joukkoon ovat tervetulleita kaikki lajista kiinnostuneet kansallisesta kärjestä kannustusjoukkoihin.


title: Helsinki Triathlon

text: Seura järjestää jäsenilleen valmennusta, triathlonkouluja, yhteistreenejä, seurakilpailuja , leirejä sekä tietoiskuja seurailtojen merkeissä. Seuran toimisto on Helsingin Kaupungin Liikuntaviraston tiloissa Liikuntamyllyssä. Seuran toiminnanjohtaja on Pasi Raatikainen.


title: Helsinki Triathlon

text: Helsinki Triathlon ry tuottaa lajikohtaista kuvamateriaalia, jota on nähtävillä Flickr- kuvavirrassa.


title: Helsinki Triathlon

text: Vuoden 2015 Helsinki Triathlonin edustusurheilijat ovat:


title: Luettelo Georgian maavoimien kalustosta

text: Tämä on luettelo Georgian maavoimien nykyisestä kalustosta.


title: Crabtreen katalyytti

text: Crabtreen katalyytti (CHPNIrPF) on yksi iridiumin organometalliyhdisteistä. Nimensä yhdiste on saanut kehittäjänsä Robert H. Crabtreen mukaan, joka julkaisi yhdisteen käyttöä koskevan artikkelin vuonna 1977. Yhdistettä käytetään selektiivisenä vedytyskatalyyttinä.


title: Crabtreen katalyytti

text: Huoneenlämpötilassa Crabtreen katalyytti on keltaista kiteistä ainetta. Aineen rakenteessa iridium on koordinoitunut 1,5-syklo-oktadieeniin, pyridiiniin ja trisykloheksyylifosfiiniin. Yhdiste on veteen liukenematonta, mutta liukenee orgaanisiin liuottimiin kuten tetrahydrofuraaniin, asetoniin ja dikloorimetaaniin. Toisin kuin monet muut organometalliyhdisteet, on Crabtreen katalyytti suhteellisen stabiili eikä helposti hapetu ilman hapen vaikutuksesta ja säilyttää aktiivisuutensa huoneilmassakin useita päiviä.


title: Crabtreen katalyytti

text: Crabtreen katalyyttiä käytetään erityisesti alkeenien ja alkyynien pelkistämiseen vedyttämällä. Ensimmäisessä vaiheessa vety sitoutuu iridiumiin hapettavalla additiolla, jolloin muodostuu katalyyttisesti aktiivinen iridium(III)kompleksi. Katalyytti on aktiivinen erityisesti steerisesti estyneiden alkeenien palkistyksessä. Crabtreen katalyytti on kationinen ja vuorovaikuttaa erityisesti polaarisia ryhmiä sisältävien yhdisteiden kuten alkoholien, esterien, eetterien, amiinien ja amidien kanssa. Tätä voidaan käyttää hyödyksi enantioselektiivisissä vedytyksissä. Crabtreen katalyyttiä käytetään myös korvattaessa yhdisteistä vedyn protiumisotooppia deuteriumilla tai tritiumilla.


title: Gustavo Serena

text: Gustavo Serena (5. lokakuuta 1882 Napoli – 16. huhtikuuta 1970 Rooma) oli italialainen näyttelijä ja elokuvaohjaaja.


title: Gustavo Serena

text: Taustaltaan aristokraattinen Serena esiintyi näyttelijänä teatterissa ja vuodesta 1911 lähtien elokuvissa. 1910-luvulla ja 1920-luvun alussa hän ohjasi lukuisia mykkäelokuvia, joista merkittävin on Francesca Bertinin tähdittämä "Assunta Spina" vuodelta 1915. 1930-luvun alussa Serena ohjasi muutamia äänielokuvia ja esitti pieniä sivurooleja elokuvissa myös toisen maailmansodan jälkeen. Hänen viimeinen elokuvansa oli Carmine Gallonen "Don Camillo näkee punaista" ("Don Camillo monsignore... ma non troppo") vuonna 1961.


title: Villatehdas

text:
Villatehdas on vanha tehdasrakennusalue Hyvinkään kaupungin keskustassa. Yli sata vuotta vanhojen punatiiliseinien sisällä on yritysten toimitiloja, vuokrattavia kokoustiloja, Studio Donner -esitystila, Rulla-juhlakabinetti, 2 ravintolaa, harrastetiloja, taiteilijoiden työhuoneita, Hyvinkään kaupungintalo, liikuntahalli, kuntosali, hallimyymälä, Hyvinkään kaupunginmuseon toimitilat ja tehdasmuseo. Villatehdas on tunnettu aiemmin nimellä Wanha villatehdas. Villatehtaalla toimii yli 80 yritystä tai organisaatiota ja alueella työskentelee päivittäin yli 400 henkeä.
Tehdastuotannon historia alkoi vuonna 1892 Ossian Donnerin perustettua villakehräämön (1902 Yhdistyneet Villatehtaat) Kauppalankadun ja Donnerinkadun kulmaan nykyiseen Hyvinkään keskustaan ja päättyi vuonna 1993 Valvilla Oy:n konkurssiin. Nykyisin tehtaan tiloissa on muun muassa toimistotiloja.


title: Villatehdas

text: Tekstiiliteollisuus alkoi 10 työntekijän voimin. Ensimmäinen tehdasrakennus valmistui 1895 Ahdenkalliossa sijaitsevalle tontille. Tehdas rakennutti 1898 työntekijöille asuntoja Parantolan- ja Kutomokadulle. Taloja oli 1930-luvulla yhteensä 80 ja niissä oli asuntoja 800. Osa työntekijöiden asunnoista on nykyisin saneerattu ja ne ovat edelleen käytössä. Alue tunnetaan Hyvinkäällä nimellä Port Arthur. 1950-luvulla tehtaalla työskenteli yli 1 700 työntekijää.


title: Villatehdas

text: Tehdas sai nimekseen 1971 Hyvilla Oy, työntekijöitä tehtaassa oli noin 2 000. Vuonna 1978 siitä tuli osa valtionyhtiö Valvillaa. Hyvinkäällä keskityttiin Valvillan kehruutoimintaan. Puuvillakehruu modernisoitiin 1980-luvulla ja Hyvinkään tulosyksiköstä tuli Valvillan tytäryhtiö Telanka Oy. Valvilla-konserni lopetettiin vuonna 1993 ja kiinteistöt siirrettiin rakennushallituksen omistukseen. Hyvinkään kaupunki osti Wanhan Villatehtaan vuonna 1996, ja kiinteistöt siirtyivät (valitusten jälkeen) kaupungin omistukseen 1.11.1997. Hyvinkään kaupungin omistama Kiinteistö Oy Hyvinkään Wanha Villatehdas aloitti toimintansa 1998.


title: Villatehdas

text: Vuonna 2000 Villatehtaalla valmistuivat kehitysyhtiö TechVillan käyttöön saneeratut tilat. Toimitiloissa on alussa seitsemän vuokralaista. Lasten ja nuorten kulttuurikeskus Villa Artulle saneerattiin Villatehtaalta tilat 2005. TechVIllan toimitilojen III-vaihe (vanha topsi-makasiini) valmistui 2007. Vuonna 2011 TechVilla Oy:n toimitilaliiketoiminta siirrettiin Kiinteistö Oy Hyvinkään Wanha Villatehdas Oy:lle. Hyvinkään kaupungintalo muutti saneerattuihin tiloihin Villatehtaalle maaliskuussa 2011. Wanhan Villatehtaan kutsumanimi muutettiin "Villatehtaaksi".


title: Villatehdas

text: Punatiilisen tehtaan vanhin osa on rakennettu 1895–1896, jonka jälkeen sitä on laajennettu useaan otteeseen, viimeksi vuonna 1984. Kaikkiaan rakennuksia on 20. Tehdas oli merkittävä työnantaja ja tärkeä tekijä kaupungin kasvun kannalta. Konkurssin jälkeen rakennukselle mietittiin käyttöä ja jopa sen purkamista väläyteltiin, kunnes Hyvinkään kaupunki osti 1990-luvun lopulla kiinteistön itselleen. Nykyisin tiloissa sijaitsee muun muassa TechVillan toimistotiloja, lasten ja nuorten taidekeskus sekä teatteri. Entisen paloaseman rakennuksessa sijaitsee myös pieni tehdasmuseo. Tehtaan entisen viimeistämön tiloihin saneerattiin uusi kaupungintalo vuonna 2011, kun vanha kaupungintalo purettiin kauppakeskus Willan tieltä. Kaupunki tuli vuokralaiseksi villatehdasta hallitsevalle Villatehdas-yhtiölle, jonka se itse omistaa. Kaupungintalon muutettua tehtaaseen liki puolet sen 33 000 neliömetrin tilasta on saneerattu käyttöön.


title: Peräseinäjoen kirkko

text: Peräseinäjoen kirkko on Seinäjoen Peräseinäjoella sijaitseva luterilainen kirkkorakennus. Sen omistaa Seinäjoen seurakunnan alainen Peräseinäjoen kappeliseurakunta. Kirkko tunnetaan myös nimellä Pyhän Paavalin kirkko.


title: Peräseinäjoen kirkko

text: Nykyinen kirkko on valmistunut vuonna 1892 ja se on seurakunnan toinen kirkko. Edellinen purettiin uuden valmistuessa. Kirkon suunnitteli lääninarkkitehti Ivar Aminoff ja rakennusmestarina toimi Juho Karjalahti Haapajärveltä.


title: Peräseinäjoen kirkko

text: Kirkko on kolmella lehterillä varustettu puinen ristikirkko. Siinä on noin tuhat istumapaikkaa. Kirkon sakaristossa on votiivilaiva 1800-luvun lopulta.


title: Peräseinäjoen kirkko

text: Kirkossa toimitetaan joka sunnuntai jumalanpalvelus siten, että joka toisena viikkona on messu ja joka toinen viikko sanajumalanpalvelus.


title: CJ Fish

text: CJ Fish on yhdysvaltalaisen rockyhtye Country Joe and the Fishin viides albumi vuodelta 1970.


title: CJ Fish

text: Kappaleet on kirjoittanut Joe McDonald ellei toisin mainita.


title: Scilab

text: Scilab on ilmainen ja avoin numeerisen laskennan ohjelmisto. Se on lisensioitu CeCILL-lisenssillä. Siitä on versiot Linuxille, Mac OS X-järjestelmälle ja Windowsille. Ohjelmaa voidaan käyttää laskentaan ja simulointiin luonnontieteiden ja insinööritieteiden alalla, kaksi- ja kolmiulotteisten kuvaajien piirtoon, signaalinkäsittelyyn, optimointiin, tilastolliseen analyysiin ja tilastolliseen mallintamiseen sekä erilaisten sovellusten kehittämiseen.


title: Scilab

text: Ohjelmassa on rajapinnat Java-, C-, C++- ja Fortran-kieliä varten.


title: Scilab

text: Scilabiin kuuluu Xcos-niminen graafinen editori, jolla voidaan suunnitella dynaamisia systeemimalleja ja simuloida näitä.


title: Scilab

text: Ohjelman uusin versio on 5.5.1.


title: Scilab

text: Ohjelman historia alkaa 1980-luvulta, jolloin Blaise ja CACSD (Computer Aided Control System Design) perustivat IRIA (French Institute for Research in Computer Science and Control) -instituutin. Tuolloin Matlabista inspiraationsa saanut ohjelma Simulog-julkaistiin. 1990-luvulla Simulogin kehitys lopetettiin ja Iria julkaisi Simulinkin version 1.1 tammikuussa 1994. Ohjelma oli alusta-asti suunniteltu avoimeksi. Iria kehitti ohjelmaa vuoden 2002 loppuun asti ja versioon 2.7. asti. Vuoden 2003 alussa luotiin Scilab Consortium tukemaan ohjelman kehitystä erityisesti yrityksissä ja akateemisissa organisaatioissa. Vuonna 2008 ohjelmaa alettiin jakaa CeCILL-lisenssillä. Vuoden 2010 kesäkuussa perustettiin Scilab Enterprises tukemaan Inriaa ohjelman kehitystyössä ja vuoden 2012 heinäkuusta alkaen ohjelman kehityksestä on vastannut yksin Scilab Enterprises.


title: Scilab

text: Scilab 2-perhe julkaistiin vuonna 2001, Scilab 3-perhe 2004, Scilab 4-perhe 2006 ja Scilab 5-perhe 2008. Uusin versio 5.1.1 on vuodelta 2014.


title: Me Rosvolat

text: Me Rosvolat on suomalainen vuonna 2015 ensi-iltansa saanut Marjut Komulaisen ohjaama ja yhdessä Melli Maikkulan kanssa käsikirjoittama lastenelokuva. Se pohjautuu Siri Kolun vuonna 2010 ilmestyneeseen samannimiseen lastenromaaniin.


title: Me Rosvolat

text: Elokuva on road movie, jossa Suomea kiertelevä rosvoperhe ryöstää erehdyksessä mukaansa perheensä kanssa mummolaan matkalla olleen 10-vuotiaan Viljan (Sirkku Ullgren).


title: Me Rosvolat

text: Lähde


title: Me Rosvolat

text: Elokuvan budjetti oli 1,6 miljoonaa euroa, josta 800 000 euroa oli Suomen elokuvasäätiön myöntämää tukea.


title: Hinnalla millä hyvänsä (televisiosarja)

text: Hinnalla millä hyvänsä on Moskito Television Oy:n tuottama suomalainen draamasarja, joka esitettiin MTV3-kanavalla maalis–toukokuussa 2015. Sarjan ovat ohjanneet Samuli Valkama sekä Teppo Airaksinen ja sen pääosissa näyttelevät Armi Toivanen, Kai Vaine, Pirjo Lonka ja Alina Tomnikov.


title: Hinnalla millä hyvänsä (televisiosarja)

text: Sarjan tapahtumat keskittyvät Armi Toivasen esittämän Saran omistamaan Feel Good Inc. -yritykseen, sen työntekijöihin ja asiakkaisiin. Yrityksen toimintaperiaatteena on poistaa asiakkaidensa ongelmat ja tehdä heistä onnellisia.


title: Hinnalla millä hyvänsä (televisiosarja)

text: Sarja on kuvattu syksyllä 2014. Sarjan ennakkomainonnassa on käytetty Haloo Helsinki! -yhtyeen kappaletta ”Kiitos ei ole kirosana”, jonka musiikkivideolla nähdään myös otteita sarjasta.


title: Reunion (Country Joe and the Fishin albumi)

text: Reunion on yhdysvaltalaisen rockyhtye Country Joe and the Fishin kuudes albumi vuodelta 1977. Musiikki ei ole enää niin psykedeelistä ja useat kappaleet ovat Country rockia.


title: Luettelo Valko-Venäjän maavoimien kalustosta

text: Tämä on luettelo Valko-Venäjän maavoimien nykyisestä kalustosta.


title: Ferdinando Maria Poggioli

text: Ferdinando Maria Poggioli (15. joulukuuta 1897 Bologna – 2. helmikuuta 1945 Rooma) oli italialainen elokuvaohjaaja ja käsikirjoittaja.


title: Ferdinando Maria Poggioli

text: Venetsian yliopistossa liiketaloutta opiskellut Poggioli aloitti elokuvauransa 1930-luvun alussa Cinesin leikkaajana, apulaisohjaajana ja dokumenttielokuvien tekijänä. Hänen ensimmäinen näytelmäelokuvansa oli Giacomo Casanovasta kertova "Arma bianca" (”Pistin”) vuonna 1936. Ohjaajan läpimurtoelokuva oli vuonna 1940 valmistunut "Addio giovinezza!" (”Hyvästi nuoruus”), opiskelijan rakkaustarina 1900-luvun alun Torinosta. Sen myötä hän tuli tunnetuksi elokuvan muotokieltä korostavan ”kalligrafisen” tyylin edustajana. Poggiolin parhaana pidetty elokuva on Luigi Capuanan romaaniin perustuva "Gelosia" (”Mustasukkaisuus”, 1943), joka kuvaa intohimoista suhdetta sisilialaisen aatelisen ja hänen palvelijansa välillä.


title: Ferdinando Maria Poggioli

text: Poggioli sai surmansa kaasuonnettomuudessa, jota epäiltiin myös itsemurhaksi. Hänen pitkään unohdettua tuotantoaan alettiin arvostaa uudelleen 1970-luvulla.


title: Live! Fillmore West 1969

text: Live! Fillmore West 1969 on yhdysvaltalaisen rockyhtye Country Joe and the Fishin livealbumi vuodelta 1996. Albumi äänitettiin 9-11. tammikuuta 1969 Fillmore Westissä San Franciscossa.


title: Luettelo Moldovan maavoimien kalustosta

text: Tämä on luettelo Moldovan maavoimien nykyisestä kalustosta.


title: Panic (albumi)

text: Panic on vuonna 2007 ilmestynyt Circlen kuudestoista studioalbumi. Sen kolme ensimmäistä kappaletta ovat tyyliltään ambientia, joita seuraa kuusi lyhyttä punk-tyylistä kappaletta. Levyn päättää kaksi pitkää sävellystä, joista toinen edustaa elektronista musiikkia ja viimeinen puolestaan on syntetisaattorilla toteutettu. Full Contact Records julkaisi albumin vinyylinä vuonna 2011.


title: Panic (albumi)

text: Yhtyeen jäsenet esiintyvät "Panicin" kansiteksteissä pseudonyymeillä Junttura (Janne Westerlund), Sikiö (Jussi Lehtisalo), Mätky (Tomi Leppänen) sekä Klinga Präpierde (Mika Rättö). Samoja nimiä käytettiin myös vuoden 2011 EP:llä "Mylläri".


title: Luettelo Puolan maavoimien kalustosta

text: Tämä on luettelo Puolan maavoimien nykyisestä kalustosta.


title: Salatut elämät (esityskausi 2010–2011)

text: Salattujen elämien kolmastoista esityskausi esitettiin MTV3-kanavalla syksystä 2010 kevääseen 2011. Kaudella nähtiin sarjan 2000. jakso.


title: Salatut elämät (esityskausi 2011–2012)

text: Salattujen elämien neljästoista esityskausi esitettiin MTV3-kanavalla syksystä 2011 kevääseen 2012.


title: Salakirjat

text: Salakirjat on suomalainen kustannusyhtiö, joka on profiloitunut tietokirjojen kustantamiseen.


title: Salakirjat

text: Erikoisaloina kustantamolla ovat historia, kansaperinne, luonto ja mystiikka. Lisäksi kustantamo tuottaa näköispainoksia ja korupainoksia mielenkiintoisista vanhoista kirjoista. Ohjelmassa on myös vanhojen tietokirjojen käännökset.


title: Salatut elämät (esityskausi 2012–2013)

text: Salattujen elämien viidestoista esityskausi esitettiin MTV3-kanavalla syksystä 2012 kevääseen 2013.


title: Salatut elämät (esityskausi 2013–2014)

text: Salattujen elämien kuudestoista esityskausi esitettiin MTV3-kanavalla syksystä 2013 kevääseen 2014.


title: Jussi Salo

text: Jussi Salo (s. 24. marraskuuta 1991 Lempäälä) on suomalainen uransa lopettanut yhdistetyn hiihtäjä. Hän edusti Tampereen Pyrintöä.


title: Jussi Salo

text: Salo debytoi yhdistetyn maailmancupissa joulukuussa 2012 ollen Rukan suurmäen ja kymmenen kilometrin hiihdon kilpailussa sijalla 42. Hänen paras sijoituksensa maailmancupin osakilpailussa on 32. sija, jonka hän saavutti Lahdessa helmikuussa 2016. Continental Cupissa Salo on ollut parhaimmillaan kahdeksas maaliskuussa 2016 Klingenthalissa.


title: Jussi Salo

text: Salo kuuluu Suomen joukkueeseen vuoden 2015 MM-kilpailuissa Falunissa. Hän oli Falunissa normaalimäen kilpailun 42:s. Vuonna 2011 hän kilpaili myös nuorten MM-kilpailuissa Otepäässä, jossa hän oli parhaimmillaan 18.


title: Jussi Salo

text: Salo voitti yhdistetyn SM-hopeaa vuonna 2017.


title: Jussi Salo

text: Salo lopetti uransa yhdistetyn hiihtäjänä keväällä 2018.


title: Brad Paisley

text: Brad Douglas Paisley (s. 28. lokakuuta 1972) on amerikkalainen countrylaulaja-lauluntekijä ja muusikko. Hänen ensimminen albuminsa "Who Needs Pictures" julkaistiin vuonna 1999. Brad Paisley on ollut vuodesta 2003 naimisissa näyttelijä Kimberly Williams-Paisleyn kanssa.


title: Brad Paisley

text: Paisley on myynyt yli 12 miljoona levyä, ja voittanut kolme Grammy-palkintoa, 14 Academy of Country Music Awardsia, 14 Country Music Association Awardsia, ja kaksi American Music Awardsia. Hän on myös arvostetun Grand Ole Opryn jäsen.


title: Salatut elämät (esityskausi 2014–2015)

text: Salattujen elämien seitsemästoista esityskausi esitettiin MTV3-kanavalla elokuusta 2014 kesäkuuhun 2015.


title: Koei-Kan

text: Koei-Kan Karatedō on japanilaisen Eizo Onishin vuonna 1952 perustama karaten tyylisuunta. Tyylisuunnan nimi koostuu sanoista Ko (onnellisuus), Ei (hyvinvointi) ja Kan (sali/talo).


title: Koei-Kan

text: Eizo Onishi perusti Koei-Kanin 1952 ja varsinaisesti ensimmäinen Dojo perustettiin 2. huhtikuuta 1954 Kanagawan prefektuurissa. Onishi oli harjoitellut okinawalaista karatea Kanken Toyaman ja Juhatsu Kiyodan opeissa. Hän harjoitteli myös kiinalaisia kamppailulajeja muun muassa Koichi Kyon opissa. Onishilla oli myös taustaa muista japanilaisista kamppailulajeista, kuten judosta, kendosta ja jodosta.


title: Gullö

text: Gullö on saari, joka sijaitsee tietä pitkin noin kahdeksan kilometrin päässä Tammisaaresta nykyisessä Raaseporin kunnassa Uudellamaalla. Vuonna 1951 valmistunut Jomalvikin kanava erottaa Gullön Degerön saaresta.


title: Gullö

text: Saarella sijaitsee vanha Gullön kartano, josta on mainintoja 1500-luvulta. Kartanosta tehtiin vuonna 1562 ratsutila, jonka tehtävä oli asettaa sotilaita Ruotsin armeijan käyttöön. Gullön saaren korkeimmalla kohdalla Bötesbergetillä on näköalatorni, josta on näköala saaristoon. Gullön saarelta on yhteys Odensölle siltaa pitkin.


title: Gullö

text: Gullön saaren ympäri järjestetään vuosittain melontakilpailu nimeltä "Gullö-runt". Matkalle osallistuu sekä retki- että kuntomelojia.


title: Brasilian beachfutismaajoukkue

text: Brasilian beachfutismaajoukkue edustaa Brasiliaa beachfutiksen kansainvälisissä otteluissa. Joukkuetta hallinnoi Brasilian jalkapalloliitto ja se kuuluu FIFA:an. Brasilian maajoukkue on kaikkien aikojen menestynein beachfutismaajoukkue, se on voittanut 13 maailmanmestaruutta, kun MM-kilpailuita on käyty 17. MM-hopeaa maajoukkue on saavuttanut kerran ja pronssia kahdesti. Maanosan mestaruuden Brasilia on voittanut neljästi. Nykyisin Brasilia on FIFA-rankingin ykkösenä. Maajoukkueen päävalmentajana toimii Junior Negão.


title: Brasilian beachfutismaajoukkue

text: Maan kaikkien aikojen paras maalintekijä on Neném 336 maalillaan ja eniten otteluita on pelannut Benjamin, 339 kappaletta.


title: Brasilian beachfutismaajoukkue

text: Pelaajat vuoden 2015 maailmanmestaruuskilpailuissa, jotka päättyivät Brasilian osalta puolivälieriin.


title: Zoran Dragić

text: Zoran Dragić (s. 22. kesäkuuta 1989 Ljubljana) on slovenialainen koripalloilija, joka edustaa Venäjän VTB United-liigassa pelaavaa Himki BK:ta. Pelipaikaltaan Dragić on heittävä takamies tai pieni laitahyökkääjä. Dragić pelaa myös Slovenian koripallomaajoukkueessa. Dragić on 196 senttimetriä pitkä ja painaa 91 kilogrammaa.


title: Zoran Dragić

text:
Dragić aloitti uransa vuonna 2004 kotimaansa Ilirija Ljubljanassa. Vuodet 2005-2006 hän edusti Jance STZ:iä ja vuodet 2006-2010 KD Slovania. Vuonna 2010 Dragić siirtyi kotimaansa pääsarjan KK Krkaan, jossa hän voitti vuosien 2010-2012 aikana kahdesti kotimaansa mestaruuden ollen kerran myös finaalien paras pelaaja, sekä myös EuroChallengen vuonna 2011. Vuodet 2012-2014 Dragić pelasi ensimmäistä kertaa urallaan ulkomailla, Espanjan Liga ACB:n CB Málagassa, jossa hän pääsi pelaamaan myös Euroliigaa. Syyskuussa 2014 Dragić siirtyi NBA:n Phoenix Sunsiin, jossa hän debytoi marraskuussa 2014 Los Angeles Clippersiä vastaan. Helmikuussa 2015 hän siirtyi toiseen NBA-seuraan Miami Heatiin.
Elokuussa 2015 Dragić siirtyi Venäjän VTB United-liigan Himki BK:hon.


title: Zoran Dragić

text: Dragić on pelannut Slovenian koripallomaajoukkueessa vuodesta 2011 alkaen. Hän kuului maajoukkueeseen niin vuoden 2011 kuin vuoden 2013 EM-kilpailuissa sekä myös vuoden 2014 MM-kilpailuissa Espanjassa, joissa hänen hyvät otteensa toivat paikan Phoenix Sunsiin.


title: Zoran Dragić

text: Dragićin isoveli Goran Dragić on myös ammattilaiskoripalloilija. Hän edustaa NBA:n Miami Heatia ja Slovenian koripallomaajoukkuetta. Dragićit pelasivat yhdessä Phoenix Sunsissa ja Miami Heatissa.


title: Marjos Rapola

text: Elo Marjos Rapola () oli suomalainen juristi, joka toimi lainvalmistelijana, korkeimman hallinto-oikeuden jäsenenä ja eduskunnan oikeusasiamiehenä.


title: Marjos Rapola

text: Rapolan vanhemmat olivat lehtori Frans Rapola ja opettaja Maria Josefina Jaeckell. Professori, akateemikko Martti Rapola (1891–1972) oli hänen veljensä. Rapola tuli ylioppilaaksi Porin Lyseosta 1921 ja aloitti lainopin opinnot. Ylemmän oikeustutkinnon hän suoritti 1926, opiskeltuaan myös laulua ja työskenneltyään opiskeluaikanaan sekä vt. nimismiehenä että poliisilaitoksen sihteerinä. Valmistuttuaan hän toimi Hämeen lääninhallituksen vt. lääninkanslistina ja 1930–1932 kaupunginvoutina. Oman asianajotoimiston hän oli perustanut jo 1926 ja toimi myös asianajajana vuoteen 1934 saakka. Tuolloin hän aloitti Pellervo-Seuran lainopillisen neuvontatoimiston hoitajana. Lakitieteen kandidaatti Rapolasta tuli 1938. Useiden luottamustoimien ohella hän työskenteli eduskunnan maatalousvaliokunnan sihteerinä 1938–1945, kunnes siirtyi ensin Maatalousministeriön asutusasiainosastolle ja sitten lainsäädäntöneuvokseksi ja lainvalmistelukunnan nuoremmaksi jäseneksi sekä 1948 vanhemmaksi jäseneksi. 1947–1956 hän toimi myös eduskunnan lakivaliokunnan sihteerinä, kunnes hänet nimitettiin eduskunnan oikeusasiamieheksi 1956–1961. Vuodesta 1962 hän hoiti lyhyen ajan seuraajaltaan Risto Leskiseltä avoimeksi jäänyttä oikeusministeriön lainsäädäntöosaston päällikön virkaa, kunnes siirtyi korkeimpaan hallinto-oikeuteen. Rapola julkaisi ja toimitti alaltaan useita teoksia, kuten vuosien 1951 ja 1953 lakikirjat.


title: Marjos Rapola

text: Rapolan puoliso vuodesta 1928 oli hammaslääkäri Kyllikki Kivirikko (1903–1991).


title: Dakota Blackhorse-von Jess

text: Dakota Blackhorse-von Jess (s. 19. maaliskuuta 1986) on yhdysvaltalainen uransa lopettanut maastohiihtäjä. Hän edusti Bend Endurance Academyä ja oli erikoistunut sprinttihiihtoon.


title: Dakota Blackhorse-von Jess

text: Blackhorse-von Jess debytoi maastohiihdon maailmancupissa tammikuussa 2009 Vancouverin perinteisen hiihtotavan sprintissä sijoittuen sijalle 34. Tuo sijoitus on myös hänen uransa paras sijoitus maailmancupin osakilpailussa.


title: Dakota Blackhorse-von Jess

text: Blackhorse-von Jess osallistui vuoden 2015 MM-kilpailuiden perinteisen sprinttiin Falunissa. Hän selviytyi karsinnasta 30 parhaan joukkoon, mutta jäi oman puolivälieränsä viimeiseksi ja oli lopputuloksissa 27.


title: Dakota Blackhorse-von Jess

text: Blackhorse-von Jess esiintyi kymmenvuotiaana pienessä roolissa Rustin Thompsonin ohjaamassa elokuvassa "Spree". Hänen isänsä on saksalainen ja hänen äidillään on intiaanitaustaa. Blackhorse-von Jess on työskennellyt myös mallin tehtävässä.


title: Dakota Blackhorse-von Jess

text: Blackhorse-von Jess lopetti uransa maastohiihtäjänä alkuvuodesta 2018.


title: Ágios Artémios

text: Ágios Artémios () on kaupunginosa Ateenassa Kreikassa. Se sijaitsee Ateenan kaakkoisosassa ja kuuluu kaupungin 2. suuralueeseen. Kaupunginosa on saanut nimensä sen alueella sijaitsevasta samannimisestä kirkosta, joka on omistettu Pyhälle Artemiokselle.


title: Ágios Artémios

text: Kaupunginosan lounaispuolella sijaitsee Goúvan kaupunginosa, luoteispuolella Mets, koillispuolella Pagkráti, itäpuolella Výronaksen kaupunki ja eteläpuolella Ymittóksen kaupunki.


title: Ágios Elefthérios

text: Ágios Elefthérios () on kaupunginosa Ateenassa Kreikassa. Se sijaitsee Ateenan pohjoisosassa ja kuuluu kaupungin 5. suuralueeseen. Kaupunginosa on saanut nimensä sen alueella sijaitsevasta samannimisestä kirkosta, joka on omistettu Pyhälle Eleutheriokselle (Elefthériokselle).


title: Ágios Elefthérios

text: Kaupunginosassa sijaitsee Ágios Elefthérioksen metroasema. Kaupunginosan eteläpuolella sijaitsee Káto Patísian ja pohjoispuolella Áno Patísian kaupunginosa, kaakkoispuolella Ágios Loúkas, lounaispuolella Treis Géfyres ja länsipuolella Ágioi Anárgyroin kaupunki.


title: Erythrós Stavrós

text: Erythrós Stavrós (, ”Punainen risti”) on kaupunginosa Ateenassa Kreikassa. Se sijaitsee Ateenan koillisosassa ja kuuluu kaupungin 7. suuralueeseen. Kaupunginosa voidaan lukea osaksi laajempaa Ampelókipoin kaupunginosaa.


title: Erythrós Stavrós

text: Kaupunginosa on saanut nimensä siellä sijaitsevasta Punaisen Ristin sairaalasta. Kaupunginosassa sijaitsevat myös muun muassa poliisikoulu sekä Kreikan oikeusministeriön rakennus. Kaupunginosan lounaispuolella sijaitsee varsinainen Ampelókipoin alue, koillispuolella Ellinorósonin kaupunginosa, länsipuolella Girokomeío ja itäpuolella Papágoun kaupunki.


title: Katapult

text: Katapult on vuonna 2007 ilmestynyt Circlen seitsemästoista studioalbumi. Yhtye palasi levyllä jälleen "Tulikoira"-albumin tapaan heavy rockiin, tällä kertaa vaikutteita oli otettu black metalista. "Katapult" sai kriitikoilta hyvän vastaanoton, esimerkiksi amerikkalainen PopMatters antoi sille 8 pistettä, kehuen albumia "fantastisen mielenkiintoiseksi" ja Dusted Magazine puolestaan sanoi sen olevan yhden Circlen parhaista levyistä. Albumi julkaistiin myös 1 000 kappaleen rajoitettuna vinyylipainoksena.


title: Gkráva

text: Gkráva (; myös "Gráva") on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen.


title: Gkráva

text: Gkrávassa sijaitsee suuri Gkrávan koulukeskus, jossa toimii yhteensä 24 ala- ja yläkoulua, lyseota ja päiväkotia. Kaupunginosan pohjoispuolella sijaitsee Kypriádoun kaupunginosa, länsipuolella Ágios Loúkas ja Patísia, ja itäpuolella Galátsin kaupunki.


title: Kountouriótika

text: Kountouriótika () on kaupunginosa Ateenassa Kreikassa. Se sijaitsee Ateenan keskustan itäpuolella ja kuuluu kaupungin 7. suuralueeseen.


title: Kountouriótika

text: Kaupunginosassa sijaitsevat muun muassa Kreikan korkeimman oikeuden ("Áreios Págos") rakennus sekä Panathinaikos-seuran kotistadioneihin kuuluva Apóstolos Nikolaḯdiksen stadion. Siellä sijaitsee myös useita sairaaloita. Kountouriótikan keskeisin katu on Alexándras-valtakatu.


title: Kountouriótika

text: Kaupunginosan koillispuolella sijaitsee Ampelókipoin kaupunginosa, eteläpuolella Ilísia, lounaispuolella Lykavittós ja luoteispuolella Gkýzi.


title: Jusuf Nurkić

text: Jusuf Nurkić (s. 23. elokuuta 1994 Tuzla) on bosniahertsegovinalainen koripalloilija, joka edustaa NBA:ssa pelaavaa Portland Trail Blazersia. Pelipaikaltaan 213 senttimetriä pitkä ja 127 kilogrammaa painava Nurkić on sentteri. Hän on pelannut myös Bosnia ja Hertsegovinan koripallomaajoukkueessa. Nurkićin varasi ensimmäisen kierroksen 16. pelaajana NBA:han vuonna 2014 Chicago Bulls.


title: Jusuf Nurkić

text: Nurkić edusti vuodet 2012-2014 kroatialaista KK Cedevitaa, jossa hän voitti Kroatian liigan ja cupin mestaruuden kaudella 2014. Tuolla kaudella hänet valittiin myös liigan finaaleiden parhaaksi pelaajaksi. Vuonna 2013 Nurkić oli lainalla niin ikään kroatialaisessa KK Zadarissa.


title: Jusuf Nurkić

text: Heinäkuussa 2014 Chicago Bulls varasi Nurkićin NBA:han numerolla 16, mutta vielä saman kuun aikana hän siirtyi toiseen NBA-seuraan Denver Nuggetsiin. Hän debytoi NBA:ssa lokakuussa 2014 Detroit Pistonsia vastaan ja pelaa nykyisin numerolla 23. Debyyttikaudellaan NBA:ssa Nurkić nimettiin tulokaspelaajien kakkostähdistöjoukkueeseen. Vuonna 2017 hän siirtyi Portland Trail Blazersiin.


title: Jusuf Nurkić

text: Nurkić debytoi Bosnia ja Hertsegovinan koripallomaajoukkueessa vuoden 2013 EM-kilpailuiden karsinnoissa, mutta hän ei lopulta mahtunut itse kisajoukkueeseen.


title: Lófos Skouzé

text: Lófos Skouzé () on kukkula ja sitä ympäröivä samanniminen kaupunginosa Ateenassa Kreikassa. Se sijaitsee Ateenan luoteisosissa ja kuuluu kaupungin 4. suuralueeseen.


title: Lófos Skouzé

text: Kukkula ja kaupunginosa ovat saaneet nimensä Skouzén suvusta, joka omisti alueella aiemmin maita. Antiikin aikana kukkulaa kutsuttiin Demeter Eukhlooksen kukkulaksi. Paikalla oli Demeterin kulttipaikka, joka liittyi jumalattaren kulttiin Eleusiksessa ja kreikkalaisessa mytologiassa myös läheiseen Kolonos Hippioksen kukkulaan.


title: Lófos Skouzé

text: Kaupunginosan itäpuolella sijaitsee Attikín kaupunginosa, länsi- ja pohjoispuolella Sepólia, ja eteläpuolella Kolonós.


title: Plateía Amerikís

text: Plateía Amerikís () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosan keskus on samanniminen Amerikís-aukio (”Amerikan aukio”), jonka ympäristön kaupunginosa käsittää.


title: Plateía Amerikís

text: Kaupunginosa sijaitsee alueen pääkadun Patisíon-kadun länsipuolella ja aukio kadun varrella. Aukion aiempi nimi oli "Plateía Anthestiríon" (Πλατεία Ανθεστηρίων). Se nimettiin uudestaan vuonna 1927 amerikkalaisen filhellenismin kunniaksi.


title: Plateía Amerikís

text: Kaupunginosan itäpuolella sijaitsee Kypsélin kaupunginosa, eteläpuolella Ágios Panteleímonas, länsipuolella Thymarákia ja pohjoispuolella Ágios Nikólaos.


title: Plateía Koliátsou

text: Plateía Koliátsou () on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen. Kaupunginosan keskus on samanniminen Koliátsoksen aukio, jonka ympäristön kaupunginosa käsittää.


title: Plateía Koliátsou

text: Kaupunginosa sijaitsee alueen pääkadun Patisíon-kadun länsipuolella ja aukio kadun varrella. Koliátsoksen aukio on saanut nimensä Koliátsoksen suvusta. Se on virallisesti nimetty uudestaan nimelle "Plateía Afstralías" (Πλατεία Αυστραλίας, ”Australian aukio”), mutta nimi ei ole tullut juurikaan yleiseen käyttöön. Nimi rinnastuu tarkoituksella hieman etelämpänä saman kadun varrella sijaitsevaan Plateía Amerikís -aukioon eli ”Amerikan aukioon”.


title: Plateía Koliátsou

text: Kaupunginosan länsipuolella sijaitsee Káto Patísian kaupunginosa, itäpuolella Ágios Loúkas ja eteläpuolella Ágios Nikólaos.


title: All for Victory

text: All for Victory on Angelo De Nilen kappale, joka osallistui vuoden 2015 Uuden Musiikin Kilpailuun, jonka voittaja edustaa Suomea vuoden 2015 Eurovision laulukilpailussa Itävallan Wienissä. Kappaleen ovat säveltäneet ja sanoittaneet Tuomas Heikkinen, Kimmo Blom, Mikko Salovaara ja Torsti Spoof. Kappaleen kesto on kolme minuuttia ja 39 sekuntia. Kappale ei päässyt Eurovision laulukilpailuun, vaan Uuden musiikin kilpailun voitti Pertti Kurikan nimipäivien "Aina mun pitää".


title: Plateía Mavíli

text: Plateía Mavíli () on kaupunginosa Ateenassa Kreikassa. Se sijaitsee Ateenan itäosassa ja kuuluu kaupungin 7. suuralueeseen. Kaupunginosan keskus on samanniminen Mavíli-aukio, jonka ympäristön kaupunginosa käsittää.


title: Plateía Mavíli

text: Alueen pääkatu on Vasilíssis Sofías -valtakatu. Aukion lähellä valtakadun varrella sijaitsevat muun muassa Yhdysvaltain Kreikan suurlähetystö sekä Ateenan konserttitalo. Sen pohjoispuolella sijaitsee Kountouriótikan kaupunginosa, länsipuolella Lykavittós ja eteläpuolella Ilísia.


title: Profítis Daniíl

text: Profítis Daniíl () on kaupunginosa Ateenassa Kreikassa. Se sijaitsee Ateenan länsiosassa ja kuuluu kaupungin 4. suuralueeseen. Kaupunginosa on saanut nimensä sen alueella olevasta samannimisestä kirkosta, joka on omistettu profeetta Danielille.


title: Profítis Daniíl

text: Kaupunginosan pohjoispuolella sijaitsee Akadimía Plátonoksen kaupunginosa, itäpuolella Kerameikós, eteläpuolella Gkázi ja Votanikós, ja luoteispuolella Elaiónas.


title: Profítis Ilías (Ateena)

text: Profítis Ilías () on kaupunginosa Ateenassa Kreikassa. Se sijaitsee Ateenan varsinaisen kaupunkialueen kaakkoislaidalla ja kuuluu kaupungin 2. suuralueeseen. Kaupunginosa on saanut nimensä sen alueella olevasta samannimisestä kirkosta, joka on omistettu profeetta Elialle. Profítis Ilías voidaan nähdä myös osana laajempaa Pagkrátin kaupunginosaa.


title: Profítis Ilías (Ateena)

text: Kaupunginosan länsipuolella sijaitsee Metsin kaupunginosa, pohjoispuolella varsinainen Pagkrátin alue, eteläpuolella Výronaksen kaupunkiin kuuluva Néo Pagkráti (”Uusi Pagkráti”) ja itäpuolella Kaisarianín kaupunki.


title: Thymarákia

text: Thymarákia () on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 4. suuralueeseen. Kaupunginosan keskus on "Thymarákia-aukio" eli "Plateía Athanasíou Diákou", jonka ympäristön kaupunginosa käsittää.


title: Thymarákia

text: Kaupunginosan eteläpuolella sijaitsee Attikín kaupunginosa, kaakkoispuolella Ágios Panteleímonas, itäpuolella Plateía Amerikís, pohjoispuolella Ágios Nikólaos ja länsipuolella Sepólia.


title: Tuntemattoman sotilaan hauta (Ateena)

text: Tuntemattoman sotilaan hauta () sijaitsee Ateenassa Sýntagma-aukion itälaidalla Kreikan parlamenttitalon edustalla. Se kunnioittaa Kreikan sodissa kaatuneiden sotilaiden muistoa ja se on paljastettu 25. maaliskuuta 1932.


title: Tuntemattoman sotilaan hauta (Ateena)

text: Hauta on tuntemattomille sotilaille osoitetuille haudoille tyypillisesti kenotafi eli tyhjä muistohauta. Hautaa koristaa kuolevaa hopliittisotilasta esittävä reliefi. Eusonit eli presidentillinen vartiokaarti vartioi hautaa ja suorittaa sen edessä vahdinvaihdon tasatunnein ja juhlallisen vahdinvaihdon sunnuntaiaamupäivisin.


title: Tuntemattoman sotilaan hauta (Ateena)

text: Haudan kummallakin puolella on lainaus Thukydideen "Peloponnesolaissodasta". Vasemmalla puolella on lainaus kohdasta, joka kuvaa peloponnesolaissodassa kaatuneiden ateenalaisten sotilaiden hautajaisia:


title: Tuntemattoman sotilaan hauta (Ateena)

text: Haudan oikealla puolella on lainaus kyseistä kohtaa seuraavasta Perikleen hautajaispuheesta:


title: Tuntemattoman sotilaan hauta (Ateena)

text: Lisäksi haudan kummallekin puolelle on kirjoitettu Kreikan sotien taistelupaikkojen nimiä. Vasemmalla puolella olevien portaiden luona luetellaan ensimmäisen ja toisen Balkanin sodan sekä ensimmäisen maailmansodan taistelupaikkoja 1910-luvulla, oikealla puolella olevien portaiden luona Turkkia vastaan käydyn Vähä-Aasian sotaretken taisteluja 1920-luvulla. Reliefin kummallakin puolella Thukydides-lainausten alla luetellaan toisen maailmansodan taistelupaikkoja sekä sen jälkeisistä taisteluista Korean sota ja Kyproksen miehitys.


title: Oleg Ivanov

text: Oleg Ivanov () tai Oleh Ivanov () on seuraavien henkilöiden nimi:


title: Imre Pozsgay

text: Imre Pozsgay (26. marraskuuta 1933 Kóny – 25. maaliskuuta 2016) oli unkarilainen poliitikko, joka vaikutti 1980-luvulla maansa varaministerinä ja Unkarin sosialistisessa työväenpuolueessa reformikommunistina. Hänellä oli keskeinen rooli vuoden Itä-Euroopan vallankumousten 1989 käynnistymisessä.


title: Imre Pozsgay

text: Ennen vallankumousta Pozsgay toimi kulttuuriministerinä ja koulutusministerinä. Pozsgay edusti puolueensa radikaalia siipeä. Hän vaati radikaalimpia uudistuksia kuin mihin puolueen vanhoillisempaa linjaa edustaneet olivat valmiita. Hän ei suostunut näkemään vuoden 1956 Unkarin kansannousua vastavallankumouksena ja suhtautui myönteisesti Imre Nagyin ja muiden teloitettujen kunnianpalauttamiseen. Pozsgay ajautui törmäyskurssille puolueen vanhoillisten kanssa, jotka joutuivat vähitellen antamaan periksi uudistusmielisten vaatimuksille. Uudistusmielisyys, jota Pozsgay oli puolueessaan ajanut, johti János Kádárin ja myöhemmin hänen paikkansa ottaneen Károly Grószin eroon ja lopulta puolueen hajoamiseen, kun vanhoillisempaa linjaa kannattaneet eivät halunneet liittyä Unkarin sosialistiseen puolueeseen. Hän oli aktiivisesti järjestämässä paneurooppalaista piknikkiä Otto von Habsburgin kanssa vuonna 1989, jolloin Unkarin ja Itävallan välinen raja avattiin hetkeksi.


title: ASDS

text: ASDS tarkoittaa seuraavia asioita:


title: K. A. Paasio

text: Kustaa Adolf Paasio (vuoteen saakka 1894 Gustaf Adolf Hellstén), (8. marraskuuta 1869 Uusikaupunki – 18. syyskuuta 1935 Helsinki) oli suomalainen, Uudestakaupungista kotoisin ollut pappi ja vuodesta 1936 alkaen Suomen Lähetysseuran kuudes lähetysjohtaja Matti Tarkkasen jälkeen. Paasion toimikausi jäi lyhyeksi, sillä hän kuoli oltuaan tässä virassa ainoastaan puolitoista vuotta.


title: K. A. Paasio

text: Paasion vanhemmat olivat merimies Vilhelm Hellstén ja Anna Gustava Nylund. Hän pääsi ylioppilaaksi Hämeenlinnan lyseosta. Hän tuli kirjoille Helsingin yliopistoon vuonna 1894, ja teologisen erotutkinnon hän suoritti vuonna 1898, ja samana vuonna hänet myös vihittiin papiksi. Hän oli vuodesta 1898 lähtien naimisissa kansakoulunopettaja Ida Olivia Fagerlundin kanssa. Perheen poika, maanmittausinsinööri ja reservin vänrikki Viljo Paasio (1909-1939) kaatui talvisodassa joukueenjohtajana Uomaalla Laatokan koillisrintamalla.


title: K. A. Paasio

text: Paasio oli erinomainen puhuja ja hänen juurensa olivat Jooseppi Mustakallion ja Frans Hannulan tavoin evankelisessa herätysliikkeessä. Hän toimi aktiivisesti Lounais-Suomen lähetysherätyksen piirissä, kuten myös edellä mainitut kaksi. Vuonna 1900, kun Helsingin Lähetystalo vihittiin käyttöön, Paasio oli yksi juhlapuhujista.


title: K. A. Paasio

text: Pappina Paasio toimi ensin Hollolan kirkkoherranapulaisena sitten Kylmäkosken vt. kirkkoherrana.


title: K. A. Paasio

text: Vuonna 1903 hänestä tuli lähetyskoulun kasvattajaopettaja, ja vuonna 1908 käytännössä tuon koulun esimies, kun suurin osa esimiehen tehtävistä siirrettiin Mustakalliolta Paasiolle. Paasio toimi v. 1907 alkaen jonkin aikaa Lähetysseuran vt. varajohtajana Uno Paunun tilalla. Vuodesta 1916 lähtien hän toimi myös lähetyslehtien eli "Suomen Lähetyssanomien" ja "Missionstidning för Finlandin" toimittajana.


title: K. A. Paasio

text: Paasio toimi myös useiden vuosien ajan (1910–12, 1918–26) Sörnäisten kristillisen kansanopiston johtokunnan puheenjohtajana. Lähetysseura oli tämän opiston epävirallinen, hengellinen taustajärjestö.


title: K. A. Paasio

text: Paasio oli vuonna 1909 yksi Lähetysseuran 50-vuotispäivien pääpuhujista Helsingin uudella työväentalolla. Vuonna 1910 hän oli yksi Lähetysseuran edustajista Edinburghin maailmanlähetyskongressissa Skotlannissa. Hän raportoi tuosta kongressista "Kotimaa"-lehdelle. Vuonna 1921 hän osallistui vastaavaan kongressiin Saksan Bremenissä ja vuonna 1923 hän osallistui Pohjoismaiden Lähetysneuvoston perustamiskokoukseen ja samana vuonna Englannin Oxfordissa Kansainvälisen Lähetysneuvoston kokoukseen sekä seuraavana vuonna Birminghamissä ja Kingsmeadissä kansainvälisiin kokouksiin. Hän osallistui myös Tukholmassa sekä yhteispohjoismaisiin lähetyskokouksiin v. 1925 Tukholmassa ja 1928 Helsingissä. Hän myös edusti Lähetysseuraa Virossa.


title: K. A. Paasio

text: Paasio kannatti mannermaisia yhteyksiä lähetystyössä, ja ilmeisesti hän oli samaa mieltä saksalaisten kanssa siitä, että amerikkalaiset alensivat lähetystyön propagandan tasolle. Hän arvosteli amerikkalaisten ”pintapuolista ratsionalismia” ja arvosti esim. Søren Kierkegaardin ajattelua.


title: K. A. Paasio

text: 1920-luvulla Paasiosta tuli Lähetysseuran apulaisjohtaja ja vuonna 1934 lähetysjohtaja. Hän oli tuolloin kuitenkin jo korkeassa iässä, 64-vuotias, ja häntä vaivasi astma. Paasio kuoli jo puolitoista vuotta virkaan astumisen jälkeen vilustuttuaan pahasti entisen apulaisjohtajan Hannu Haahden hautajaisissa. Lähetysjohtajana hän ei tehnyt mitään merkittäviä muutoksia edeltäjänsä Matti Tarkkasen linjaan. ”[P]ääkysymyksissä ajattelimme samalla lailla”.


title: Falcon 9 v1.0

text: Falcon 9 v1.0 oli osa yhdysvaltalaisen SpaceX:n Falcon-rakettiperhettä ja Falcon 9 -raketin ensimmäinen versio. Sen suunnittelu käynnistyi 2005 ja ensilento oli kesäkuussa 2010. Laukaisuihin kuului muiden muassa neljä SpaceX:n Dragon-kapselin lentoa avaruuteen ja ISS:lle osana NASAn Commercial Resupply Services (CRS) -ohjelmaa. 2013 ensilentonsa suorittanut Falcon 9 v1.1 on sittemmin korvannut sen.


title: Falcon 9 v1.0

text: Falcon 9 v1.0:n kapasiteetti on 10 450 kg LEO:lle ja 4 540 kg GEO:lle.


title: The Blaze Game

text: The Blaze Game on vuonna 2007 ilmestynyt Circlen ja amerikkalaisen Sunburned Hand of the Manin yhteinen livealbumi, joka julkaistiin artistinimellä Sunburned Circle. Levyn improvisoinnista ja jamittelusta koostuva materiaali äänitettiin Tampereen Klubilla syyskuussa 2006.


title: Rakennus (albumi)

text: Rakennus on vuonna 2007 ilmestynyt Circlen 28. albumi ja yhdeksäs livemateriaalia sisältävä levy. Se äänitettiin Virginian Charlottesvillessä syyskuussa 2007 yhtyeen kolmiviikkoisen amerikankiertueen aikana. Myös kaikki muut kiertueen konsertit taltioitiin.


title: Telescope

text: Telescope on vuonna 2007 ilmestynyt Circlen 29. albumi ja kymmenes livemateriaalia sisältävä levy. Samalla se oli myös yhtyeen kuudes vuonna 2007 julkaistu albumi. Pääosin improvisoinnista koostuva "Telescope" on äänitetty Saksan Würzburgissa jo kesäkuussa 2003.


title: Face It

text: Face It on hollantilaisen rockyhtye Golden Earringin albumi vuodelta 1994.


title: Face It

text: Kappaleet säv. Hay ja Kooymans ellei toisin mainita.


title: Tell Us the Truth

text: Tell Us the Truth on englantilaisen punk rock yhtye Sham 69in esikoisalbumi vuodelta 1978. Ensimmäinen puoli levyä äänitettiin livenä, kun taas toinen puoli äänitettiin studiossa. Levy sisältää yhden suurimmista hiteistä "Borstal Breakout".


title: Tell Us the Truth

text: Kaikki kappaleet säv. Jimmy Pursey ja Dave Parsons.


title: HMS Northumberland (F238)

text: HMS Northumberland (viirinumero F238) oli Britannian Kuninkaallisen laivaston tyypin 23 fregatti.


title: HMS Northumberland (F238)

text: Alus tilattiin joulukuussa 1989 Swan Hunterilta. Sen köli laskettiin 4. huhtikuuta 1991 ja alus laskettiin vesille 4. huhtikuuta 1992. Alus otettiin palvelukseen 29. syyskuuta 1994.


title: HMS Northumberland (F238)

text: Koeajojen ja koulutusjakson jälkeen alus sijoitettiin Falklandille. Matkalla alus joutui myrskyyn, josta se pelasti troolarin miehistön. Pelastustehtävän yhteydessä alus törmäsi valaaseen. Pelastetut kalastajat laskettiin maihin Teneriffalla, josta lähdettyä keulan kaikuluotain alkoi vuotaa. Vuoto jatkui loppumatkan Falklandille, mikä pakotti odottamaan sään paranemista ennen kuin alus lähti Brasiliaan kuivatelakalle kahden tyypin 22 fregatin saattamana. Alus oli telakalla kolme viikkoa.


title: Klaus Wunderlich

text:
Klaus Wunderlich (18. kesäkuuta 1931 Chemnitz – 28. lokakuuta 1997 Engen) oli saksalainen muusikko.
Wunderlich syntyi Chemnitzissä ja kuoli Engenissä sydänkohtaukseen.


title: Klaus Wunderlich

text: Wunderlich soitti Hammond-urkuja ensimmäiset puolet urastaan, lyhyesti Moog-syntettisaattoreita, jonka jälkeen siirtyi Wersi-urkuihin, joilla hän kehitti oman uniikiin elektronisen äänen. Hän oli avoin eri musiikkityyleille ja soitti klassista, operettia, Broadway-musikaaleja, kuten myös populaarimusiikkia.


title: Klaus Wunderlich

text: Hän myi yli 20 miljoonaa nauhoitetta ympäri maailman ja keräsi 13 kultaista albumia ja yhden kultaisen kasetin. Hänen työtään on laitettu esimerkiksi Neuvostoliittolaiseen piirettyyn "Nu pogodi!" (Kappaleet Besame Mucho, Cornflakes ja Lotto-Zahlen)


title: That’s Life

text: That’s Life on englantilaisen punk rock -yhtye Sham 69:n toinen albumi vuodelta 1978.


title: That’s Life

text: Kaikki kappaleet säv. Jimmy Pursey ja Dave Parsons ellei toisin mainita.


title: The Adventures of the Hersham Boys

text: The Adventures of the Hersham Boys on englantilaisen punk rock -yhtye Sham 69:n kolmas albumi vuodelta 1978.


title: The Adventures of the Hersham Boys


title: Norborneeni

text: Norborneeni (CH) on bisyklisiin alkeeneihin kuuluva hiilivety. Yhdistettä käytetään kemianteollisuudessa kumien valmistuksen raaka-aineena.


title: Norborneeni

text: Norborneeni on huoneenlämpötilassa valkoista kiteistä ainetta. Yhdiste hapettuu helposti muodostaen epoksidin.


title: Norborneeni

text: Norborneenia valmistetaan eteenin ja syklopentadieenin välisellä Diels–Alder-reaktiolla. Reaktio tapahtuu korkeassa lämpötilassa ja paineessa ilman katalyyttiä. Norborneenin valmistuksessa muodostuu helposti myös useita muita sivutuotteita, minkä vuoksi tuote on puhdistettava ennen norborneenin polymerointia.


title: Norborneeni

text: Norborneenia käytetään muovien ja kumien valmistuksen raaka-aineena. Sitä voidaan käyttää ko-monomeerina esimerkiksi eteenin kanssa. Erikoissovelluksiin esimerkiksi rakennusteollisuuteen siitä valmistetaan poly(norborneeni)a niin kutsutulla renkaanavaamispolymeroinnilla. Tämä reaktio on tyypiltään olefiinimetateesi ja katalyyttinä reaktiossa käytetään ruteniumkomplekseja kuten Grubbsin katalyyttiä.


title: Susanna Forsström

text: Susanna Forsström (s. 19. huhtikuuta 1995) on suomalainen mäkihyppääjä. Hän edustaa Lahden Hiihtoseuraa ja hänen valmentajanaan toimii entinen mäkihyppääjä Janne Ylijärvi.


title: Susanna Forsström

text: Forsström debytoi mäkihypyn maailmancupissa joulukuussa 2013 Lillehammerin normaalimäen kilpailussa sijoittuen sijalle 38. Ensimmäiset maailmancupin pisteensä hän nappasi tammikuussa 2014 sijoituttuaan Sapporon normaalimäen kilpailussa sijalle 18. Tuo sijoitus on myös Forsströmin tähänastisen uran paras maailmancupin osakilpailussa. Continental Cupissa Forsström on voittanut yhden kilpailun, maaliskuussa 2014 Falunissa, ja ollut kerran kolmas.


title: Susanna Forsström

text: Forsström kuuluu Suomen joukkueeseen vuoden 2015 MM-kilpailuissa Falunissa. Hän selviytyi normaalimäen karsinnasta finaaliin, jossa hän jäi viimeiselle sijalle eli sijalle 40. Sekajoukkuemäessä hän hyppäsi yhdessä Julia Kykkäsen, Janne Ahosen ja Jarkko Määtän kanssa sijoittuen sijalle 10. Lahden MM-kilpailuissa 2017 hän karsiutui henkilökohtaisesta kilpailusta ja oli sekajoukkuemäessä yhdestoista. Nuorten MM-kilpailuissa Forsström on kilpaillut kerran, vuonna 2014 Val di Fiemmessä, sijoittuen sijalle 10.


title: Sami Liuhto

text: Sami Liuhto (s. 27. tammikuuta 1972 Hyvinkää) on suomalainen kirjailija ja tekstitaiteilija. Hänen tuotannossaan yhdistyvät beat-henkinen tunnustuksellisuus ja klassisen avantgarden perinteistä ammentava käsitteellisyys. Liuhto käyttää teoksissaan palindromeja, anagrammeja, lipogrammeja, sananeliöitä ja muita pakotepohjaisia menetelmiä. Liuhdon ensimmäinen runoteos "ilonirunonurinoli" on kokonaan palindrominen, ja vuonna 2015 ilmestynyttä runoteosta "Pan kai luo sulla. Kyykansan runoja" kustantaja luonnehtii abstraktiksi ekspressionismiksi.


title: Sami Liuhto

text: Liuhdon tuotantoon kuuluu myös visuaalista ja aseemista runoutta sekä sananeliötauluja. Hänen töitään on ollut esillä näyttelyissä Suomessa, Italiassa, Saksassa ja Sloveniassa sekä syyskuussa 2014 yhdysvaltalaisessa visuaaliseen runouteen erikoistuneessa Truck-blogissa. Liuhto oli myös yksi kymmenestä suomalaisesta, joiden tuotantoa esiteltiin vuonna 2016 yhdysvaltalaisessa antologiassa "Finnish Vispo - Kokoomateos".


title: Sami Liuhto

text: Liuhto on opiskellut historiaa Helsingin ja Turun yliopistoissa ja valmistunut filosofian maisteriksi vuonna 2011 Turun yliopiston kulttuurihistorian oppiaineesta. Hänen pro gradu -tutkielmansa käsitteli Kalervo Palsaa. Liuhto toimii myös kriitikkona ja on aktiivinen kulttuurikeskustelija.


title: Sami Liuhto

text: Sami Liuhdon taudinkuva on vuonna 2010 perustettu yhtye, joka esittää Mikael Öhmanin Sami Liuhdon teksteihin säveltämää musiikkia. Yhtyeen ensimmäinen levy "Päivät rakasti elämää" ilmestyi tammikuussa 2015. Levyllä kuullaan myös sekä säveleltään että sanoiltaan palindrominen Maamme-niminen kappale. Toinen levy, "Havaintoasema Tornio Liakka" julkaistiin alkuvuodesta 2016. Vuodesta 2018 alkaen yhtye käyttää nimeä Taudinkuva, ja kolmas levy, "III", julkaistiin keväällä 2018.


title: Iñaki Williams

text: Iñaki Williams Arthuer (s. 15. kesäkuuta 1994 Bilbao) on espanjalainen jalkapalloilija, joka edustaa Primera Divisiónissa pelaavaa Athletic Bilbaota. Pelipaikaltaan oikeajalkainen Williams on hyökkääjä. Hänen isänsä on kotoisin Ghanasta ja äitinsä Liberiasta.


title: Iñaki Williams

text: Williamsin uran ensimmäinen seura oli CD Basconia, jota hän edusti vuodet 2012-2013 pelaten samalla myös Athletic Bilbaon nuorten joukkueissa. Otteluita Basconiassa kertyi 18 ja maaleja seitsemän. Williams on pelannut vuodesta 2013 lähtien Athletic Bilbaon kakkosjoukkueessa Bilbao Athleticissa, jossa maaleja on kertynyt 32 ottelussa hienot 21 kappaletta. Athletic Bilbaon riveissä Primera Divisiónissa Williams debytoi joulukuussa 2014 Córdoba CF:ää vastaan. Avausmaalinsa joukkueen paidassa hän teki debyyttiottelussaan Eurooppa-liigassa helmikuussa 2015 Torino FC:n verkkoon. Ensimmäisen maalinsa Primera Divisiónissa Williams teki saman vuoden toukokuussa Elche CF:n verkkoon. Kaudella 2014–2015 hän pelasi kaksi ottelua tehden yhden maalin.


title: Iñaki Williams

text: Vuonna 2015 Williams debytoi myös Espanjan alle 21-vuotiaiden jalkapallomaajoukkueessa.


title: Luettelo Venäjän ilmavoimien kalustosta

text: Tämä on luettelo Venäjän ilmavoimien nykyisestä kalustosta.


title: Eurostar

text: Eurostar voi tarkoittaa ainakin seuraavia asioita:


title: Love Is All There Is

text: Love Is All There Is on vuonna 1996 ensi-iltansa saanut Joseph Bolognan ja Renée Taylorin ohjaama yhdysvaltalainen romanttinen komediaelokuva, jonka pääosissa ovat Lainie Kazan, Joseph Bologna, Barbara Carrera, Renée Taylor, Abe Vigoda, Paul Sorvino, Angelina Jolie ja Nathaniel Marston. "Love Is All There Is" on nykyaikaan sijoittuva William Shakespearen näytelmän "Romeo ja Julia" versio. "Love Is All There Is" sijoittuu 1990-luvun Bronxiin, jossa Capomezzon perhe ja Malacicin perhe ovat riidoissa. Katkera riita saa uuden ulottuvuuden, kun Rosario Capomezzo (Nathaniel Marston) ja Gina Malacici (Angelina Jolie) rakastuvat.


title: Love Is All There Is

text: "Love Is All There Is" kuvattiin New York Cityn Bronxissa ja New Yorkin New Rochellessa vuonna 1994. "Love Is All There Is" sai ensi-iltansa Yhdysvalloissa 10. toukokuuta 1996. Elokuvan levittäjänä oli The Samuel Goldwyn Company. Metro-Goldwyn-Mayer julkaisi elokuvan DVD:nä ensimmäisen kerran Yhdysvalloissa 13. tammikuuta 2004.


title: Yoshitaka Kuroda

text: Yoshitaka Kuroda (; s. 10. tammikuuta 1987 Yamagata) on japanilainen autourheilija. Hän kilpaili kaudella 2014 Auto GP World Seriesissä sekä Euronova Racingin että Zele Racingin riveissä.


title: Yoshitaka Kuroda

text: Kuroda on kilpaillut Auto GP World Seriesissä kaudesta 2013 lähtien. Ensimmäisellä kaudellaan hän kilpaili Euronova Racingilla ja oli sarjan pisteissä sijalla 16 oltuaan kauden aikana parhaimmillaan seitsemäs Mugellossa ja Monzassa. Toisella kaudellaan eli kaudella 2014 Kuroda kilpaili kuusi kilpailua Euronova Racingin tallissa ja neljä kilpailua Zele Racingin tallissa. Hän oli sarjan yhteispisteissä sijalla 12 kerättyään 36 pistettä ja oltuaan parhaimmillaan neljäs Monzan kilpailussa.


title: Yoshitaka Kuroda

text: Kuroda on kilpaillut myös monissa muissa formulaluokissa, kuten Euroopan Formula Abartheissa vuonna 2011.


title: Yleislääkäri

text: Yleislääkäri on yleislääketieteen erikoislääkäri. Yleislääkärit ovat erikoistuneet yleisimpiin kansansairauksiin, kuten tuki- ja liikuntaelimistön, sydän- ja verenkiertoelimistön, diabetes-, verenpainetauti-, luukato- ja reumasairauksiin sekä mielenterveyden häiriöihin. Yleislääkärit suorittavat esimerkiksi ihon pienkirurgisia toimenpiteitä ja injektiohoitoja kuten kortisoni-pistoksia ja polvinivelen lääkeinjektioita.


title: Huomenta Suomi (albumi)

text: Huomenta Suomi on suomalaisen Karma yhtyeen studioalbumi vuodelta 1976.


title: Venäjän beachfutismaajoukkue

text: Venäjän beachfutismaajoukkue edustaa Venäjää beachfutiksen kansainvälisissä otteluissa. Joukkuetta hallinnoi Venäjän jalkapalloliitto ja se kuuluu sekä FIFA:an että UEFA:an. Venäjän beachfutismaajoukkue on historian toiseksi menestynein maajoukkue MM-kilpailuissa Brasilian jälkeen, se on voittanut kilpailut kahdesti, vuosina 2011 ja 2013. Ensimmäistä kertaa Venäjä osallistui MM-kilpailuihin vuonna 1996 Rio de Janeirossa. MM-kilpailuihin se on osallistunut kuusi kertaa.


title: Venäjän beachfutismaajoukkue

text: Euro Beach Soccer Leaguen eli niin sanotut EM-kilpailut Venäjä on voittanut neljästi ja Euro Beach Soccer Cupin kahdesti. Vuonna 2015 Venäjä voitti historian ensimmäisistä Euroopan kisoista kultaa voittamalla finaalissa Italian 3-2.


title: Venäjän beachfutismaajoukkue

text: Maajoukkueen päävalmentajana toimii nykyisin Mihail Lihatšev.


title: Venäjän beachfutismaajoukkue

text: Venäjän beachfutismaajoukkueen pelaajat pronssiin päättyneissä vuoden 2015 MM-kilpailuissa Portugalin Espinhossa.Suluissa pelipaikka ja esiintyminen joukkueessa.


title: Jugoslavian lippu

text: Jugoslavian lippu otettiin käyttöön vuonna 1918 Jugoslavian kuningaskunnan lippuna. Valtion nimen vaihtuessa myös lippu muuttui useaan kertaan, mutta samat värit pysyivät sen väreinä (sininen, valkea, punainen).


title: Nikola Vučević

text: Nikola Vučević (s. 24. lokakuuta 1990 Morges, Sveitsi) on montenegrolainen koripalloilija, joka edustaa NBA:ssa pelaavaa Orlando Magicia. Pelipaikaltaan 213 senttimetriä pitkä ja 118 kilogrammaa painava Vučević on sentteri. Philadelphia 76ers varasi hänet ensimmäisen kierroksen 16. pelaajana vuoden 2011 NBA-varaustilaisuudessa.